19. 10. 2015. Srbija najoštrije osudila upad hrvatske policije na Berkasovu i napad na novinare\nMinistar unutrašnjih poslova Republike Srbije dr Nebojša Stefanović najoštrije je danas osudio ulazak više hrvatskih policajaca na teritoriju Srbije kod graničnog prelaza Berkasovo, koji su pri tome napali novinare dok su izveštavali o migrantskoj krizi, istakavši da je na ovaj način ugrožen teritorijalni integritet Srbije.\nStefanović je na konferenciji za novinare objasnio da se incident dogodio na državnoj granici Srbije i Hrvatske kada je više hrvatskih policajaca ušlo oko 50 metara u dubinu teritorije Republike Srbije.\nOn je precizirao da su u tom incidentu napadnuti fotoreporter Frans Ppresa Andrej Isaković, snimatelj Rojtersa Branko Filipović, kamerman Al Džazire Boško Branković i slobodni novinar iz Velike Britanije, kojima su oduzeti fotoaparati, dok je Fiipović dobio više udaraca.\nIstakavši da će Srbija od hrvatske strane tražiti objašnjenje i da će zbog tog incidenta uputiti protetsnu notu Hrvatskoj, Stefanoviuć je ukazao da je i po zaključcima srpske policije, ali i snimcima koje su napravili mediji, jasno da su hrvatski policajci bili na srpskoj teritoriji.\n„Očekujemo da se ovako nešto nikada više neće ponoviti, jer ako se bude ponovilo, policija Republike Srbije će morati da regauje“, rekao je Stefanović istakavši da Srbija želi normalne odnose sa Hrvatskom, ali da takvo ponašanje Hrvatske nije dobrosusedsko i da ne može doprineti poboljšanju situacije sa migrantima.\nMinistar je ocenio da se, imajući u vidu zatvaranje granica i najave zatvaranja, odnosi u EU, po pitanju migrantske krize komplikuju, i da Evropa mora doneti neku vrstu odluke koja će biti obavezujuća za sve države članice i dati smernice kako da se postupa dalje.\nPrema njegovim rečima, EU treba da definiše pravila igre, da definiše ko su migranti koji dolaze, ko ima pravo da zatraži azil, da li se ti ljudi registruju i da li im se izadaje neku vrstu biometrijskih dokumenata.\n„Ne želimo da dozvolimo da se tret migrantske krize prenese samo na nas. Ne možemo dozvoliti nekontrolisano vraćanje migranata u Republiku Srbiju, a da mi nismo u mogućnosti, da po sporazumu o readmisiji ili bilo kom drugom sporazumu, te migrante šaljemo iz Srbije, jer nama migranti dolaze iz EU, pore svega Grčke“, rekao je Stefanović.\n„Srbija ne razmatra mogućnost zatvaranja granica, jer smatra da to nije rešenje“, rekao je Stefanović ukazavši da naša držćava od EU očekuje adekvatnu finasijsku pomoć, koji će omogućiti da se migrantima obezbedi normalan transefer, smeštaj tokom zime...\nMinistar za rad, zapošljavanje, boračaka i socijalna pitanja Aleksandar Vulin ocenio je da je situacija na graničnom prelazu Berkasovo više nego teška i precizirao da se na tom graničnom prelazu oko 3. 000 ljudi nalazi u pojasu između Srbije i Hrvatske, jer je propuštanje sa hrvatske strane veoma usporeno.\nOn je istakao da Republika Srbija i srpska policija uz velike napore obezbeđuju funkcionisanje i red i mir i da ni u jednom slučaju do sada nije primenjena sila.


Jovanović: Nemam policijsku zaštitu kad se krećem\nNovinar portala Žig info Milan Jovanović izjavio je za Udruženje novinara Srbije (UNS) da nema policijsku zaštitu kada se negde kreće, iako policijska patrola dežura ispred njegovog stana od decembra, navodi se u saopštenju.\n„Od decembra prošle godine od kada mi je obijen stan u kome boravim, nakon što mi je zapaljena kuća u Vrčinu policijska patrola dežura ispred njega. Međutim, gde god da idem nemam nikakvu policijsku zaštitu“, rekao je Jovanović, komentarišući izjavu ministra unutrašnjih poslova Nebojše Stefanovića koji je u nedelju rekao da „on i dalje uživa bezbednosnu zaštitu policije na način na koji je policija procenila da je adekvatan“.\nUrednik portala Žig info Željko Matorčević rekao je, kako se navodi u saopštenju UNS-a, da su Jovanović i on spremni da traže policijsku zaštitu, jer se nakon puštanja predsednika opštine Grocka Dragoljuba Simonovića na slobodu „ne osećaju bezbedno“.\n„U policiji sam nakon što je zapaljena kuća Milanu Jovanoviću, rekao da se ne osećam bezbedno i da mi je potrebna zaštita, ali mi ona nije pružena“, rekao je Matorčević za UNS.\nPredsedniku opštine Grocka Dragoljubu Simonoviću, koji je 25. decembra uhapšen zbog sumnje da je organizovao paljenje kuće novinara portala Žig info Milana Jovanovića, ukinut je pritvor 7. marta.\n← Zatvor za napadača na vlasnika TV Happy\nPotvrđena presuda „Informeru“, mora da plati odštetu uredniku KRIK-a →


Nagrađeni pobednici akcije "Za zeleniji Beograd"\nPobednicima akcije "Za zeleniji Beograd" na Paliluli u četiri takmičarske kategorija danas su čestitali i uručili nagrade zamenik predsednika Gradske opštine Palilula Darko Paunović i član Veća opštine Marina Ristić.\nNajlepšu zelenu površinu oko stambene zgrade imaju stanari stambene zgrade u Ulici Miladina Zarića 5 u Borči, druga je zelena površina oko zgrade u Ulici Kalovita 11 u Kotežu, dok je treća stambena zgrada u Diljskoj ulici 11 na Karaburmi.\nZa najlepši balkon proglašen je balkon Daliborke Mišić u Ulici Miladina Zarića 5, koji je na gradskom takmičenju bio na trećem mestu. Drugo mesto na Paliluli osvojio je balkon Olivere Mikić iz Ulice Patrisa Lumumbe 15.\nU kategoriji najpepša zelena površina oko okućnice - individualne kuće, prvo mesto je pripalo Srbi Cvijanoviću iz Ulice prva Sutjeska 23c, drugo mesto je osvojio Jovan Romčević iz Ulice put za Ovču 19.\nNajlepše zelenilo oko školske ustanove i ove godine imala je Poljoprivredna škola sa domom učenika "PK Beograd", koja je i na gradskom takmičenju bila prva.\nDrugo mesto osvojilo je dvorište Osnovne škole "Olga Petrov" iz Padinske Skele, a treće dvorište Osnoven škole "Dr Arčibald Rajs" sa Karaburme.\nNajboljim učesnicima akcije na Paliluli podeljene su saksije sa cvećem, zemlja za cveće, prskalice za vodu, plastične činije, saksije, prihrana, solarne lampe, crevo za zalivanje i drugi predmeti za negu i održavanje biljaka.


Govor ministarke pravde Srbije Snežane Malović na javnoj raspravi o novim pravosudnim zakonima održan 29.10. 2008. u Medija centru u Beogradu\nSvaki mudar političar ili državni funkcioner zna, da upravo od stepena nezavisnosti pravosuđa zavisi i njegov položaj kao građanina.\nKoliko za vreme trajanja svog mandata otvori vrata demokratizaciji institucije toliko će njegov interes kao građanina Srbije biti zaštićeniji.\nStoga, zadovoljstvo mi je što mogu da vam u ime Ministarstva pravde predstavim najznačajnije novine predviđene paketom pravosudnih zakona.\nNovim Ustavom i Ustavnim zakonom za sprovođenje Ustava Republike Srbije propisani su rokovi za usklađivanje pravnog sistema i početak rada državnih organa u skladu sa njihovim novim ustavnopravnim položajem.\nOdredbe Ustava i Ustavnog zakona su putokaz zakonodavca u stvaranju državne vlasti, u ovom slučaju, sudske vlasti, bez koje se ne može zamisliti ostvarenje ustavnog poretka Republike Srbije, i načela vladavine prava. Mera demokratije u jednom društvu ogleda se kroz dostignuti nivo nezavisnosti sudske vlasti, s obzirom da nema vladavine prava ako ga ne primenjuje nezavisno sudstvo. Da bi taj koncept i mogao da se sprovede u praksi predlogom zakona, o kojima mi danas raspravljamo, stvorene su premise da sudija u vršenju sudijske funkcije bude nezavisan i potčinjen samo Ustavu i zakonu, kao i da svaki uticaj na sudiju u vršenju sudijske funkcije bude zabranjen. U tom smislu je i cilj paketa pravosudnih zakona da se ustavna jemstva sudske nezavisnosti donošenjem zakona pretoče u stvarnost.\nPravosudni zakoni se donose u trenutku kada naša država prolazi kroz težak period, polažući jedan istorijski ispit za priključenje Evropskoj uniji, istovremeno napuštajući jedan preživeli društveno-politički sistem i gradeći jedan potpuno novi, primeren težnjama i potrebama njenih građana okrenutih evropskim vrednostima. Stoga i stoji obaveza da se sudska vlast, kao deo ukupnog društva uredi celovito i definiše za duži period.\nStoga, jedna od najbitnijih reformi koje Republika Srbija trenutno sprovodi je reforma pravosuđa. Reforma pravosuđa je proces koji pored izmena zakonskog okvira zahteva i niz drugih strukturnih i organizacionih promena.\nU narednom periodu ključne promene biće usmerene na deo reforme koji se odnosi na reorganizaciju pravosudnih organa, za šta je predviđen rok 01.01.2010. godine.\nU prethodnom periodu vršene su detaljne analize stanja u pravosuđu i aktuelne mreže pravosudnih organa kao i same organizacije rada unutar sudova i identifikovane su slabosti, koje su svrstane u nekoliko osnovnih grupa:\nPreterano kompleksan i širok sistem sudova, što za rezultat ima više troškove poslovanja od neophodnih a manje efikasan pristup pravdi od strane građana;\nNepostojanje mogućnosti za optimalno i integrisano planiranje, utvrđivanje potrebnih budžetskih sredstava i merenja rezultata rada pravosudnih organa, što smanjuje sposobnost pravosuđa da delotvorno prati i unapređuje sistem;\nZastareli i neefikasan sistem funkcionisanja pravosudne administracije, što sprečava delotvorno sprovođenje pravde i procesuiranje predmeta;\nTežak teret administrativnih poslova je na sudijama, što smanjuje sudijsku efikasnost. Ograničavajući faktor su i procedure koje zahtevaju od sudija da provedu veliki deo vremena baveći se administrativnim pitanjima, čime se njihovo vreme i stručnost preusmeravaju na pitanja koja nisu sudijska, a što direktno doprinosi velikom broju nerešenih predmeta\nNesrazmeran raspored sudija u sudovima na nivou Srbije i nedovoljan broj sudija, naročito u okružnim sudovima. Ova okolnost je dovela do toga da postoji nesrazmerna opterećenost sudija u pogledu raspodele predmeta a sudija koji dobija jedan predmet mesečno u unutrašnjosti i sudija u Beogradu koji svakodnevno dobija predmete su isto plaćeni.\nUzimajući u obzir sve prethodno navedeno napravljen je detaljan plan za reorganizaciju pravosudnih organa koji je usmeren u isto vreme na nekoliko pravaca, a odnosi se na sledeće:\nPromenu mreže pravosudnih organa i drugačiji način njihovog funkcionisanja;\nMoguću promenu broja nosilaca pravosudne funkcije, i to, isključivo na osnovu procene Visokog saveta sudstva, gde većinu članova čine sudije i to sedam od jedanest;\nPromenu broja i strukture ostalih zaposlenih.\nSve tri promene međusobno su povezane i uslovljene, ali u isto vreme usmerene ka povećanju nezavisnosti, transparentnosti, odgovornosti i efikasnosti pravosudnog sistema u Republici Srbiji.\nSvi nacrti zakoni se nalaze na internet stranici Ministarstva pravde tako da je javnost može da se upozna sa predviđenim rešenjima. Takođe, prilikom izrade zakona u velikoj meri uvažena su mišljenja Vrhovnog suda i Republičkog tužilaštva, kolegijuma predsednika okružnih sudova, zatim Društva sudija i Udruženja tužilaca. U nekoliko navrata organizovana je stručna rasprava a ova današnja konferencija je prilika i za širu javnu raspravu.\nNova mreža pravosudnih organa predviđa značajno smanjenje broja osnovnih sudova (ranije opštinskih sudova), prekršajnih sudova (ranije organa za prekršaje) i osnovnih javnih tužilaštava (ranije opštinskih javnih tužilaštava), što će se dalje odraziti na moguću promenu broja sudija i na promenu strukture zaposlenih.\nOsnovni sudovi– opštinski sudovi reorganizovaće se i postaće osnovni sudovi koji će dobiti sudske jedinice, gde će građani moći da se obrate sudu na način kako su to mogli da urade dok su sudovi funkcionisali. U jedinicama će raditi odgovarajući broj službenika koji će vršiti sav tehnički deo posla kako građani ne bi imali potrebu da putuju do mesta gde je sedište najbližeg osnovnog suda. Suštinska promena biće u tome da će biti povećan broj sudijskih pomoćnika, tako da će svaki sudija osim daktilografa imati i sudijskog pomoćnika, pa je to dodatni razlog, pored pravilne raspodele predmeta, zbog čega se očekuje povećana efikasnost rada sudija. Pored toga, sudije neće imati problem "male sredine", gde se većina stanovnika poznaje između sebe, pa će njihova objektivnost i nezavisnost biti na znatno višem nivou. I ovom prilikom želim da naglasim da će građani Srbije pristupati sudu u onom mestu, u istoj zgradi u kojoj su to i do sada činili. Navode da će građani morati da putuju desetine kilometara da bi pristupili sudu, ocenjujem kao manipulaciju lokalnih političara.\nPrekršajni sudovi – Biće ustanovljeni i prekršajni sudovi kao deo sudske vlasti. Sva mesta u kojima će biti ukinuti organi za prekršaje dobiće odeljenja prekršajnih sudova, gde će građani moći da se obrate sudu na način kako su to mogli da urade dok su organi funkcionisali i gde će raditi i same sudije. Analizom rada organa za prekršaje utvrđeno je da je potrebno smanjiti sadašnji broj sudija za prekršaje.\nOsnovna javnatužilaštva- sadašnja mreža opštinskih javnih tužilaštava biće zamenjena novom, racionalnijom mrežom osnovnih javnih tužilaštava koja će pratiti mrežu osnovnih sudova. Isto se odnosi i na Viša tužilaštva. Ne očekuje se značajna promena broja nosilaca tužilačke funkcije i ostalih zaposlenih.\nViši sudovi – U pogledu viših sudova očekuje se značajno smanjenje broja sudija obzirom na promenu nadležnosti, naročito obzirom na činjenicu da se osnivaju apelacioni sudovi na koje prelazi deo nadležnosti dosadašnjih okružnih sudova. I u ovom slučaju struktura zaposlenih biće promenjena u smislu da će svaki sudija dobiti sudijskog pomoćnika.\nOsnovaće se i četiri apelaciona suda i Vrhovni kasacioni sud, a kao sudovi posebne nadležnosti ustanoviće se privredni sudovi, Privredni apelacioni sud, prekršajni sudovi, Viši prekršajni sud i Upravni sud.\nZa razliku od prethodnog perioda, kada su zakonska rešenja bila mrtvo slovo na papiru zbog toga što nisu postojali materijalni i tehnički uslovi za njihovu primenu, mi imamo drugačiji pristup tako da su u toku adaptacije i izgradnje potrebnih zgrada za smeštaj pravosudnih organa.\nNa osnovu precizne finansijske analize usled primene ovih rešenja, Ministarstvo pravde je došlo do zaključka da u okviru budžeta predviđenog za funkcionisanje pravosudnih organa, po pokriću troškova koji nastaju kao posledica reorganizacije pravosuđa (povećan broj sudijskih pomoćnika i povećani troškovi putovanja), u 2010. godini preostaje određeni novčani iznos gde će se deo od ovih sredstava moći da iskoristi i za povećanje zarada za nosioce pravosudnih funkcija kao i stimulaciju za ostale zaposleneu cilju poboljšanja njihovog materijalnog položaja.\nUkupne promene treba da dovedu do značajnog povećanja sudijske efikasnosti, veće ažurnosti rada pravosudnih organa, specijalizaciji sudova i poboljšanog pristupa pravdi.\nNa kraju, još jednom želim da naglasim da će novim zakonskim rešenjima građani imati nesmetan pristup sudu na način na koji su to i do sada činili a da sudije neće ostati bez svojih funkciji zbog smanjenja broja sudija, ako to bude odluka Visokog saveta sudstva, jer im to zakon i Ustav garantuju. Samo za nestručne i nesavesne, na osnovu zakonskih kriterijuma, neće biti mesta u pravosudnom sistemu Srbije. Kao član budućeg Visokog saveta sudstva, dajem reč da ću se za to zalagati a konačnu odluku će doneti sam Savet.


“Crveni” broje sitno do superligaške premijere – Veliki Park\nNakon šestogodišnjeg bitisanja u nižim rangovima takmičenja, fudbaleri kragujevačkog Radničkog 1923 vraćaju se na superligašku scenu. Vatreno krštenje u najvišem rangu takmičenja “crveni” će imati u nedelju, 18. jula, od 21 čas na gostovanju odličnoj ekipi Mladosti u Lučanima.\nKlub sa “Čika Dače” je vrlo ozbiljno i temeljito pristupio pripremama za predstojeću sezonu u želji da na pravi način odgovori svim izazovima koje sa sobom nosi nadmetanje u najvišem fudbalskom rangu takmičenja u Srbiji. Prvi korak načinjen je imenovanjem novog stručnog štaba na čelu sa Vladimirom Radenkovićem, mladim strategom koji forsira moderan, atraktivan i napadački fudbal. Potom se pristupilo postepenom dopunjavanju igračkog kadra uglavnom mladim i perspektivnim igračima reprezentativnog pedigrea, dok se u nastavku prelaznog roka očekuje dolazak i nešto zvučnijih i iskusnijih pojačanja, koja bi ekipi donela instant kvalitet na pojedinim pozicijima.\nPripremni period bio je podeljen u dve etape. Tokom prve akcenat je bio na sticanju kondicije i unapređenju određenih taktičko-tehničkih elemenata igre, da bi u drugoj fazi priprema, koja je obavljena u velelepnom sportskom zdanju Fudbalskog saveza Srbije u Staroj Pazovi, “crveni” odigrali nekoliko kontrolnih utakmica protiv ekipa koje su za klasu ili dve kvalitetnije u odnosu na kragujevački sastav. Rezultatski saldo bio je za zaborav mada je, istini za volju, bilo teško za očekivati da će doskorašnji član Prve lige Srbije biti u stanju da nadigra ekipe takvog renomea kao što su ruski premijerligaš Krila Sovjetov, izraelski Makabi Netanja ili šampion Crne Gore podgorička Budućnost.\nJedinu istinsku mrlju u pripremnom periodu predstavlja debakl u susretu sa Inđijom (0:5), u utakmici u kojoj su šansu dobili omladinci i igrači sa manjom minutažom na prethodnim utakmicama, a u rang neprijatnih iznenađenja svakako treba svrstati i ubedljiv poraz od Metalca u generalnoj probi na “Čika Dači” (0:3), iako je Radnički 1923 u tom susretu ostavio sasvim solidan utisak, naročito u prvom poluvremenu.\n– Kao prvo, moram istaći da smo svi mi iz stručnog štaba jako zadovoljni načinom na koji su igrači odradili ovaj pripremni period. Tu pre svega mislim na njihovu posvećenost i želju da ispune sve ono što smo im mi iz stručnog štaba sugerisali. Kada su u pitanju pripremne utakmice, mi smo svesno izabrali da igramo sa ekipama koje su iznad našeg nivoa, kako bismo se na neki način “izmerili” i uvideli šta nam je potrebno da dostignemo taj stepen kvaliteta. Mislim da je igračima mnogo značilo što su imali priliku da igraju protiv tako respektabilnih timova, koji igraju brz i moderan fudbal. Naravno da smo mogli da zakažemo utakmice sa nekim uslovno rečeno slabijim timovima i sada bismo pričali o nekom drugačijem ambijentu, ali u tom slučaju ne bismo imali realnu sliku naših mogućnosti. Pri tom, moram reći da smo i u duelima sa takvim renomiranim protivnicima ostavili sasvim pristojan utisak. Napomenuću samo da smo protiv Budućnosti imali osam šuteva na gol protivnika ili da smo u prvoj utakmici protiv ekipe Krila Sovjetov dobro parirali punih sat vremena igre. Isto tako, u generalnoj probi protiv Metalca smo u prvom poluvremenu sproveli većinu onoga što smo zamislili, da bismo onda doživeli strahovit pad u nastavku utakmice. Dakle, postoje neki segmenti igre kojima možemo da budemo zadovoljni i koji nam ulivaju nadu da smo na pravom putu, ali nam se sa druge strane provlače neke neshvatljive individualne greške i kiksevi, što je nedopustivo. Razgovaramo sa igračima, radimo analitiku i ubeđen sam da ćemo i to uspeti da rešimo – sumirao je utiske nakon odrađenog perioda priprema Vladimir Radenković, strateg kragujevačkog superligaša.\nPripremne utakmice pokazale su da su kragujevačkom timu neophodna dodatna pojačanja na pojedinim pozicijama u timu, posebno ako se uzme u obzir fizički izuzetno zahtevan i agresivan stil igre koji potencira novi stručni štab kluba sa “Čika Dače”. Ipak, do pravih pojačanja teško je doći u ovoj fazi prelaznog roka, budući da većina iskusnijih i kvalitetnih igrača u fokusu ima inostrani angažman, tako da je potrebno naoružati se velikom dozom strpljenja i pažljivo pratiti situaciju na tržištu kako bi se pravovremenom reakcijom “ulovio” neki “kapitalac”.\n– Ekipi su potrebni igrači određenog atletskog profila, koji će biti u stanju da odgovore našoj fizionomiji igre koja se bazira na visokom presingu. Problem je što je jako mali broj takvih igrača na tržištu, kao i činjenica da svi oni maltene do samog kraja prelaznog roka čekaju na ponudu iz inostranstva. To nas stavlja u jednu vrstu pat-pozicije, budući da smo primorani neprestano da vagamo i čekamo, a da nam sa druge strane već počinje sezona. Dakle, iskusni igrači jesu u opticaju i vrlo su blizu dolaska, ali je potrebno naoružati se strpljenjem. Naravno, mi nemamo nameru da sedimo skrštenih ruku i jedna od opcija je da se u ovom trenutku fokusiramo na mlade reprezentativce okolnih zemalja, poput Crne Gore, Bosne i Hercegovine ili Severne Makedonije – otkriva Radenković dalje planove u vezi sa prelaznim rokom.\nKako bilo, Radnički 1923 će sa postojećim snagama dočekati start sezone i superligašku premijeru u Lučanima. Biće to izuzetno težak ispit za tim iz srca Šumadije, s obzirom da je ekipa Mladosti već godinama unazad standardni član superligaškog karavana, kao i da u svojim redovima ima dosta kvalitetnih i dokazanih igrača, koje predvodi “kralj superligaških strelaca” Milan Bojović.\nPoput Kragujevčana, i Lučanci u predstojeću sezonu ulaze sa novim trenerom na klupi, Ivanom Stefanovićem, koji je stigao iz kruševačkog Napretka, gde je obavljao funkciju koordinatora omladinske škole. Klub iz Dragačeva nije bio preterano aktivan u dosadašnjem delu prelaznog roka, ali je uspeo da kapariše dva izuzetno kvalitetna igrača, mladog štopera Zariju Lambulića, koji je prethodno komandovao odbranom novosadskog Proletera i Zlatibora, kao i iskusnog igrača sredine terena Janka Tumbasevića, koji se nakon dvogodišnje epizode u TSC-u iz Bačke Topole vratio u ekipu Mladosti.\n– Maksimalno respektujemo ekipu Mladosti, naravno do određene mere. Dobro se pripremamo za tu utakmicu, posvećujemo pažnju svakom detalju, igrači su maksimalno fokusirani i puni samopouzdanja. Očekujem jednu uzbudljivu i dinamičnu utakmicu sa otvorenim gardovima i dosta šansi, u kojoj ćemo, nadam se, uspeti da ostvarimo pozitivan rezultat – izneo je Radenković očekivanja uoči superligaške premijere svog tima.\nNaravno da i Kragujevčani imaju par asova u svom rukavu za predstojeću utakmicu. Jedan od najvećih je svakako Marko Mirić, prekaljeni fudbalski internacionalac i nekadašnji državni reprezentativac, koji je prošlu sezonu završio kao najbolji strelac kragujevačkog tima u Prvoj ligi Srbije. Iskusni napadač napominje da atmosfera u ekipi pred gostovanje u Lučanima na izuzetnom nivou i da su svi igrači rešeni da ostave što je moguće bolji utisak na superligaškoj premijeri.\n– Mladost je klub koji već godinama igra u Super ligi i ima zavidnu reputaciju na srpskoj fudbalskoj sceni. Imaju ekipu sa dosta iskusnih igrača, predvođenu ubojitim strelcem Milanom Bojovićem i svakako su protivnik za svaki respekt. Sa druge strane, mi smo tokom pripremnog perioda imali priliku da kroz seriju kontrolnih utakmica sa izuzetno jakim protivnicima steknemo jasniju sliku o svojim mogućnostima. Pohvalio bih ambijent u ekipi, na čelu sa novim stručnim štabom, i ubeđen sam da će Radnički 1923 u ovoj sezoni predstavljati pravo osveženje u srpskom fudbalu, što ćemo nadam se dokazati već na predstojećoj premijeri u Lučanima – poručio je Mirić.\nOno što pomalo kvari entuzijazam u taboru “crvenih” pred početak sezone jesu problemi kadrovske prirode. Novajlija Borisav Burmaz i mladi Đorđe Maksimović su povređeni, Miloš Vidović je u utakmici sa izraelskim Makabijem zaradio prelom nosa, van stroja je i golman Lazar Raičević, dok je nastup njegovog kolege među stativama Ognjena Lukića još uvek pod znakom pitanja.\nCategories:\tDruštvo, Kragujevac, Sport, UDARNO-NASLOVNA SLAJDER, Vesti\t/ No Responses / by Milan 17 јула, 2021


Amerika talibanima: Ukoliko ne budete poštovali sporazum, bez razmišljanja ćemo ga poništiti - Sputnjik Srbija\n19:02 13 April 2021\n16:05 29.02.2020 Preuzmite kraći link\n„Apelujemo na talibane da ispunjavaju svoje obaveze, koje su navedene u sporazumu sa SAD, i da podržavaju smanjenje nasilja u celoj zemlji. U skladu sa napretkom pregovora u Avganistanu, SAD će pažljivo pratiti akcije talibana i to koliko su njihovi napori usmereni na postizanje mira“, rekao je Esper.\nPrema njegovim rečima, ukoliko talibani budu poštovali sporazum, SAD će početi da smanjuju broj svojih snaga u Avganistanu.\nAko, pak, talibani ne budu poštovali sporazum i ne budu pregovarali s Kabulom, „SAD će bez razmišljanja poništiti sporazum“, upozorio je on.\nPrekretnica u mirovnom procesu\nEsper je dodao da je konačno postignut ogroman napredak kada je reč o okončanju rata u Avganistanu.\n„Zahvaljujući liderstvu američkog predsednika Donalda Trampa konačno smo postigli značajan napredak u okončanju najdužeg rata, u kome je naša zemlja učestvovala. Današnje objavljivanje Zajedničke deklaracije između Avganistana i SAD predstavlja prekretnicu u mirovnom procesu“, zaključio je Esper.\nPrema njegovim rečima, u deklaraciji Vašingtona i Kabula primetna je „tesna veza između avganistanskih i američkih snaga“.\n„Centralno mesto u sporazumu zauzimaju mere za sprečavanje terorističkih grupa ili drugih lica, koje streme da naštete SAD ili našim saveznicima, da koriste avganistansku zemlju“, istakao je on.\nPredsednik Avganistana zahvalio NATO-u i SAD\nIzabrani predsednik Avganistana Ašraf Gani zahvalio je NATO-u i SAD za napore koje su uložili u postizanje partnerstva, saopšteno je na Tviteru.\n„Partneri NATO-a i SAD nisu žalili ni krvi ni bogatstva kako bi postigli ciljeve partnerstva“, navodi se u saopštenju kancelarije predsednika.\nOglasili su se i predstavnici EU za koje Sporazum između SAD i talibana predstavlja samo prvi korak ka sveobuhvatnom mirovnom procesu unutar Avganistana.\nŠef evropske diplomatije Žozep Borelj da se ne sme ispustiti prilika da se ude ka miru.\n„Evropska unija očekuje da unutaravganistanski pregovori počnu bez odlaganja , da imaju sveobuhvatni karakter i da im cilj bude postizanje trajnog mira“, rekao je on.\nPotpisivanje Sporazuma pozdravlja i NATO, a generalni sekretar Jens Stoltenberg je poručio da se sada očekuju pregovori unutar Avganistana i najavio da će Alijansa smanjiti svoje prisustvo u toj zemlji.\n„Rat je bio nametnut spolja“\nRadikalni avganistanski pokret talibani nije zainteresovan za nastavak rata u Avganistanu, a rat im je bio nametnut spolja, tvrdi bivši ambasador pokreta u Islamabadu Abdul Salam Zaif.\n„Tokom konferencija u Moskvi i Dohi, dali smo garancije da su talibani zainteresovani za stabilan i miran Avganistan. Talibani nisu zainteresovani za nastavak rata, jer im je bio nametnut spolja“, rekao je Zaif.\nTalibani: Poštovaćemo sporazum\nTalibani poručuju da će poštovati mirovni sporazum sa SAD, koji je ranije potpisan, izjavio je predstavnik pokreta Abdul Gani Baradar.\n„SAD i talibani održali su uspešne pregovore u Kataru. Čestitam svima na tom uspehu. Pridržavamo se realizacije tog sporazuma, a želimo da ga realizuju i susedne države“, istakao je Baradar.\nSporazumom, čijem je potpisivanju prisustvovao i američki državni sekretar Majk Pompeo, predviđeno da će SAD i NATO povući sve vojnike iz Avganistana u roku od 14 meseci, ako talibani ispune prihvaćene obaveze, preneo je Tanjug.\nmirovni sporazum, Avganistan, talibani


Šahini: Kosovska privreda će u roku od 12 dana izgubiti 120 miliona evra zbog zatvaranja - Kosovo Online\n6. April 2021. • 20:42\nVlada Kosova je usvojila nove mere u borbi protiv pandemije korona virusa a pored ostalog, ugostiteljskim objektima se zabranjuje rad od 7. do 18. aprila i moći će da pružaju jedino usluge “za poneti” i dostave hrane.\nŠahini navodi da Vlada Kosova mere u borbi protiv pandemije uvodi na osnovu primera evropskih zemalja ali ističe vlasti u drugim zemljama privrednicima nadoknađuju gubitke iz državnog budžeta.\n“Ovde su rekli da će platiti kiriju, ali nije samo o tome reč, kada sve zatvori na 12 dana gubici su na stotine miliona, a prema našoj proceni privreda na Kosovu će da izgubi od 100 do 120 miliona evra. To je mnogo, to je za našu privredu i za naše malo Kosovo mnogo. Sa druge strane, država nema para da nadoknadi to. Za državu je najlakše da zatvori sve, a najteže da podrži privrednike”, kaže Šahini.\nAgim Šahini Privreda koronavirus Kosovo\nInfektolog Izet Sadiku izjavio je da će nove antikovid mere doprineti smanjenju broja novoobolelih na Kosovu, ali i pružiti priliku za nesmetanu vakcinaciju građana, prenosi Koha.\nKosovska policija sever: Zabrana kretanja od sutra u 22 sata\nZvečan: U akciji KP zaplenjen pištolj i opojna supstanca\nOptužnicu za genocid protiv Srbije stručnjaci vide kao težak proces


USPEŠNI I PORED KORONE: Božićni koncert učenika Muzičke škole „Kornelije Stanković“ u Bijeljini (FOTO) | Novosti.RS\nUSPEŠNI I PORED KORONE: Božićni koncert učenika Muzičke škole „Kornelije Stanković“ u Bijeljini (FOTO)\n05. 01. 2021. u 19:25\nOSNOVNA muzička škola „Kornelije Stanković“ održala je tradicionalni Božićni koncert, jedanaesti po redu, u bijeljinskom Centru za kulturu.\nPublici su se predstavili učenici iz Bijeljine i Ugljevika, odseka klavir i harmonika, te laureati ove škole na međunarodnim muzičkim festivalima.\nDirektor škole, profesor dr Slaviša Perić, rekao je da od kako postoji ova ustanova ima pobednike sa mnogobrojnih takmičenja na kojima je „ponela“ više od 400 međunarodnih nagrada.\n- U poslednjoj školskoj godini, koja je zbog onlajn predavanja bila i najteža, uspeli smo da se pojavimo na međunarodnim takmičenjima, postigli smo uspehe u Italiji, Ukrajini, Australiji - kaže Perić.\nDA RADIMO U INTERESU GRAĐANA: Novi gradonačelnik Bijeljine uputio poziv novoizabranim odbornicima\n05. 01. 2021. u 18:55\n"PORTRET ANDRIĆA" ZA POČETAK: Počinje emitovanje onlajn koncerata "Kulturnog elementa"\n05. 01. 2021. u 16:26\nSVIMA PO 500 KM: Gradonačelnik Bijeljine darovao bebe rođene 1. januara\n05. 01. 2021. u 09:11\nMERLIN NAPLATIO ONLAJN KONCERT Pljušte kritike kolega: Van svake pameti, pokazao kakav je čovek!\n04. 01. 2021. u 20:01\nOn je izdvojio uspeh desetogodišnjeg učenika Đorđa Perića koji je prethodne godine na Svetskom trofeju harmonike, najprestižnijem takmičenju, u kojem je učestvovalo 750 takmičara, uspeo da osvoji visoko peto mesto.\n- To je veliki uspeh, ne samo za Bijeljinu i Republiku Srpsku nego i za celi region - dodaje Perić.\nOsnovna muzička škola „Kornelije Stanković“ je organizator „Akordeon festa“ u austrijskom gradu Grac kao i festivala „Dani harmonike“ koji održava u Ugljeviku, Bijeljini i Beogradu.\n- Škola postoji 13 godina, i ima odeljenja u Ugljeviku, Bijeljini i Gracu, broji više od 100 učenika, uzrasta od pripremnog odeljenja, polaznika od šest godina, kao i do uzrasta 15 godina. Prve generacije učenika koji su ostvarivali zapažene rezultate, nekoliko njih su na muzičkim akademijama - rekao je Perić, dodavši da su iz ove škole ponikli kvalitetni muzičari, a pre svega divni ljudi. - Najveći moj ponos je što su se moji učenici ostvarili kao uspešne ličnosti u današnjem vremenu.\nInače tokom Božićnog koncerta desetogodišnji virtuoz harmonike Đorđe Perić nastupao je u solo, duo i trio kategoriji.\nBijeljina koncert Muzička škola "Kornelije Stanković" Centar za kulturu Bijeljina\nPRIPREME ZA BOŽIĆ: Bogat izbor ukrasnih aranžmana za jedan od najvećih hrišćanskih praznika (FOTO)\nSEMBERCI su se brzo oprostili od Nove godine, a kako kažu, potrudiće se da što pre zaborave 2020., zbog svega što ih je snašlo u tih 365 dana, od vremenskih neprilika do pandemije korona virusa.\n04. 01. 2021. u 16:35\nDAROVI ZA ROMSKE MALIŠANE: Aktivisti "Međaša" podelili paketiće i družili se sa svojim sugrađanima u Bijeljini\nPOVODOM novogodišnjih praznika, aktivisti Dečje ambasade „Međaši“, humanitarne organizacije ovenčane svetskom slavom, koja je samo iz ratnog ludila u BiH, izbavila oko 50 hiljada dece i majki, priredila je druženje sa romskim mališanima, među njihovim domovima, u Bijeljini.\n03. 01. 2021. u 14:49\nPRIMOPREDAJA KLJUČEVA GRADSKE KUĆE: Gradonačelnik Bijeljine imenovao saradnike\nGRADONAČELNIK Bijeljine LJubiša Petrović preuzeo je simbolično ključeve Gradske kuće od zamenika gradonačelnika Marka Mihajlovića i poručio da će Gradska uprava uvek pružati transparentne informacije o svom radu, kao i da će se sa saradnicima zalagati za stvaranje boljeg ambijenta za svakog sugrađanina.\n01. 01. 2021. u 13:52\nSTIŽE POMOĆ IZ BIJELJINE: Pripadnici specijalizovanih jedinica upućeni u Kostajnicu\nGRAD Bijeljina uputio je tim pripadnika gradskih specijalizovanih jedinica na područje opštine Kostajnica, koji će biti angažovan kao pomoć u eventualnim akcijama spasavanja iz ruševina nastalih usled razornog zemljotresa koji je pogodio grad Petrinju u Hrvatskoj, kao i opštine i gradove u regionu.\n31. 12. 2020. u 18:18


Predstavljen novi broj SNS informatora - Televizija Leskovac\nPredstavljen novi broj SNS informatora\nSavet za omladinu Gradskog odbora Srpske napredne stranke podelio je danas građanima na platou ispred Kulturnog centra najnoviji broj stranačkog lista Informator. U ovom broju građani se mogu informisati o sve boljoj saradnji Srbije i Rusije, o strateškom partnerstvu Srbije i Grčke, kao i o zlatnoj medalji koju je predsednik Vučić dobio od gradonačelnika Atine.\nU novom stranačkom listu SNS Informatora ističe se da je 2019. godina za Srbiju godina infrastrukture: kompletno je završen Koridor 10, završena je deonica od Beograda do Čačka na auto putu Miloš Veliki, počela je gradnja prvog digitalnog auto puta u Srbiji, zatim auto puta od Rume do Šapca, kao i brza saobraćajnica Šabac – Loznica. O ovome je, predstavljajući novi broj lista Informator, govorila Ivana Ćirić, član Saveta za omladinu Gradskog odbora SNS-a Leskovac.\nIntervju decembarskog izdanja je razgovor sa predsednikom Izvršnog odbora naprednjaka Darkom Glišićem. Listanjem novog broja SNS Informatora građani se mogu informisati i o ostalim događajima koji su obeležili 2019. godinu – od posete predsednika Ruske federacije\nTags: politika, SNS, SNS informator, srpska napredna stranka\nI ove godine u Vlasotincu se organizuju Bogojavljanje i Pihtijada, prijave u toku\nPanorama, sreda 15. januar\nOne thought on “Predstavljen novi broj SNS informatora”\n20 фебруара, 2020 u 21:18\nNapred Vucic, za spas Srbije…..verujem u Vas i zato ce moja porodica i ja dati Vama glas na sledecim srpskim izborima vasoj SNS-u\nBrani nam nasu srpsku zemlju Kosovo i Matohiju, Srpsku Crnu Goru, Republiku Srpsku i Republiku Srpsku Krajnu


Šef Delegacije EU u BiH, ambasador Johann Sattler bio je danas u Sarajevu domaćin sastanka delegaciji SDP-a BiH.\nU obraćanju novinarima nakon sastanka, potpredsjednik SDP-a BiH Vojin Mijatović je rekao da je delegacija njegove stranke na današnjem susretu iznijela vrlo jasan stav da je narušen ustavni poredak BiH.\nTakođer je rečeno da su odluke NSRS od prije dva dana apsolutno antidejtonske i antiustavne, te da oni kao SDP BIH više neće čekati, već krenuti u akciju.\nKako je rekao, to podrazumijeva jednu akciju lobiranja kod članstva Socijalističke internacionale i Partije evropskih socijalista.\n"Danas smo tražili da se dijalog o svim ključnim pitanjima, a danas prevashodno o očiglednom narušavanju ustavnog poretka, vrati u institucije BiH. Apelovali smo i zaključili, kao i što smo do sada hiljadu puta u javnosti, da sve razgovore unutar BiH, koji se tiču države BiH, vratimo u institucije BiH, a ne po kafanama s nacionalnim liderima i da je jedan od razloga zašto smo danas u ustavnoj krizi je upravo to što su radili u prethodnom periodu", navodi Mijatović.\nNa pitanje novinara kakav je bio odgovor Sattlera, Mijatović je rekao: "Svakako da je nama mnogo više stalo do naše države, nego njima i da sigurno nisu zabrinuti koliko smo mi."\n"Ono što se nadam je da će prenijeti našu poruku zvaničnicima u Briselu i da iz faze njihove zabrinutosti krenemo na djelovanje unutar BiH. Kolega Bećirović i ja smo ih molili da više nema dijaloga sa ljudima koji narušavaju ustavni poredak BiH, to nisu partneri ni njihovi, ni BiH", ističe Mijatović.\nNa pitanje može li se očekivati skoro hapšenje lidera SNSD-a i člana Predsjedništva BiH Milorada Dodika, Mijatović je jasan - to je pitanje za institucije BiH i Tužilaštvo BiH.\n"Shodno zaključcima Predsjedništva SDP-a, pozivamo novog v.d. glavnog tužioca Milanka Kajganića da na formirani predmet krene raditi svoj posao", kazao je Mijatović.\nPotpredsjednik SDP-a Denis Bećirović današnji sastanak sa Sattlerom ocijenio je vrlo sadržajnim, te da mu je delegacija SDP-a uputila vrlo jasne poruke. Prva poruka, kako je rekao, je da su teritorijalni intergritet, politička nezavisnost i suverenitet BiH neupitni.\n"Složili smo se zajedno s predstavnikom EU da situacija u BiH već ima jedan ozbiljan krizni karakter i u tom smislu svi nadležni organi - i međunarodne zajednice i domaći organi vlasti moraju početi raditi svoj dio posla. Blokada državnih institucija BiH i kršenje državnog ustava BiH i zakona su nedopustivi. Ovdje su u pitanju obilježja krivičnog djela, narušavanje ustavnog poretka i sada svi moraju da odrade svoj dio posla. S principima zakonitosti i ustavnosti nema ko da se kocka, jer ako do toga dođe onda srljamo u anarhiju, a to nikome nije u interesu", dodao je Bećirović.\nKako je istakao, njihova generalna poruka jeste da EU mora preći na konkretan teren.\n"Sa terena nekih izražavanja zabrinutosti i jalovih saopćenja moraju se povući konkretne mjere. SAD su negatorima države BiH i onima koji ugrožavaju Dejtonski mirovni sporazum uvele sankcije. EU mora također pokazati da je i na djelu konkretno spremna da zaštiti državu BiH. Osim međunarodnog faktora, vrlo je važno da domaći organi rade svoj dio posla u prvom redu pravosuđe, odnosno Tužilaštvo", kazao je Bećirović.\nDodaje da su ovo samo prvi koraci, te da imaju namjeru da i unutrašnju, a pogotovo međunarodnu aktivnost intenziviramo u narednom periodu. Pisma koja je SDP već uputio prema PES-u i SI naišli su na dobar odziv, što je pozdravio i visoki predstavnik u BiH Christian Schmidt.\n"Naše delegacije obići će ključne evropske i svjetske metropole, imamo sastanke sa ambasadorima zemalja svjedoka Dejtonskog mirovnog sporazuma, u idućoj sedmici sa visokim predstavnikom Schmidtom, brojnim parlamentarcima, ministrima. Pozivamo sve druge bh. snage da intenziviramo svoje aktivnosti i na vanjsko-političkom planu", zaključio je Bećirović.


Boško Obradović: A šta je sa pravima trudnica i porodilja u Srbiji? | Двери\n17. септембра 2018. Ostavite komentarIzjave\n„Ovo nije borba za natalitet, ovo je novi udar na porodicu. Zato se pridružujem zahtevu porodičnih ljudi, okupljenih oko internet portala „Bebacˮ koji je zatražio hitnu i neopozivu ostavku ministra Zorana Đorđevića“ – rekao je predsednik Dveri.\n„Za sve njih sleduju znatno snižene, pa i skandalozno male nadoknade za porodiljsko odsustvo. Vidimo da, dok sa jedne strane ova vlast propagira borbu protiv bele kuge, u praksi sve čini da oteža život ženama koje se odluče na rađanje. To je slika licemerja ove vlasti“ – rekao je Obradović.\nObradović je upitao kako je moguće da službenici Vlade govore da poslodavci zapošljavaju žene da bi radile, a ne da bi rađale i zašto država ne priznaje peto i svako naredno dete, pa takvim višedetnim porodicama odbija svaku finansijsku pomoć.\nNapominjemo još jednom da zakon pravi diskriminaciju za žene sa sela, pa da bi ostvarile naknade za porodiljsko odsustvo i odsustvo sa rada radi nege deteta moraju da budu osigurane poslednja 24 meseca, dok za sve druge žene taj rok iznosi 18 meseci. Takođe, ženama sa visokim primanjima se naknada isplaćuje u manjim iznosima nego što su imale zaradu pre odlaska na porodiljsko odsustvo, a ženama koje su se zaposlile 18 meseci pre porođaja sleduju sramno niske naknade koje su često i ispod 1000 dinara po porodilji.\nBebacbela kugaBoško ObradovićČačakIzjaveKZNlicemerje vlastiministar Đorđevićministar Zoran Đorđevićnatalitetporodicaporodična politikaportal Bebacvišedetne porodiceZoran Đorđević


Kako se navodi, više grupacija je već izrazilo interesovanje za kupovinu državnog udela. Međutim, izgleda da je "Vansi" favorit, jer već poseduje osam procenata akcija ADP-a.\nVlasništvo nad ADP-om bi "Vansiju" obezbedilo dugoročan priliv prihoda od godišnje takse, jer će ta grupacija izgubiti većinu od svojih 5,3 milijarde evra prihoda koji potiču iz poslovanja u Francuskoj, gde joj koncesije ističu u narednih 15 godina. Potencijalna transakcija dovodi susedne aerodrome u Beogradu i Zagrebu u interesantnu poziciju.\nS druge strane, ADP je jedan od dva najveća deoničara u konzorcijumu koji upravlja zagrebačkim aerodromom, a opisao ga je kao "strateški kapital" u svom portfoliju aerodroma širom sveta. Štaviše, planira da pretvori zagrebački aerodrom u regionalno čvorište u narednim godinama.\nADP upravlja sa 23 aerodroma širom sveta, koji opslužuju 240 miliona putnika godišnje. Vansi upravlja sa 45 aerodroma u 12 zemalja i sada je drugi po veličini operater na svetu.


Voša nadigrala Napredak i slavila u derbiju - Sportske.net\nVoša nadigrala Napredak i slavila u derbiju\nVoša ponovo odlična na svom ''Karađorđu''.\nJapanac mogao u Ajaks ili Dortmund, od februara stiže u Vošu!STOP nameštanju, Kokeza zavodi red! Smanjuje se i broj superligaša!Zvezda, Partizan, Voša - Ko s kim do zimske pauze i kako će to Zvezda do ''plus devet''?Kruševljani presavili tabak - Tužba protiv Partizana?Hoće li Novosađanin 'saplesti' Vojvodinu?\nFudbaleri Vojvodine pobedili su ekipu Napretka rezultatom 2:0 (1:0) u 19. kolu Super lige Srbije.\nPred oko 1.500 gledalaca na “Karađorđu”, strelci za Vošu bili su Kovačević u 39. i Zličić u 54. minutu.\nU finišu prvog poluvremena, Babić je izveo slobodan udarac sa oko 25 metara i dobro centrirao, a u gužvi u kaznenom prostoru najbolje se snašao Kovačević i glavom prosledio loptu u mrežu.\nU 54. minutu, Jovančić je sjajno presekao jedan napad gostiju na sredini terena i odigrao pas do Ašćerića, koji je lepo proigrao Zličića, a mladi vezista Vojvodine napravio pravi slalom kroz dva-tri fudbalera Napretka, izašao sam ispred Petrovića i rutinski ga savladao.\nVoša je ovom pobedom pobegla ekipi Napretka na osam bodova prednosti i ostala šest iza Crvene zvezde.


OTP banka: Pravi primer društveno odgovornog poslovanja - DOBROČINITELJ\nPartnerstvo sa Galerijom Matice srpske, sponzorstvo Olimpijskog komiteta Srbije i naših najboljih sportista, podrška ekološki održivim i inovativnim projektima i inicijativama samo su neki od brojnih društveno odgovornih projekata OTP banke Srbija. Upravo ovo je način na koji najveći kreditor privrede i stanovništva i lider na tržištu faktoring, lizing i e-commerce usluga, pokazuje da brine o potrebama zajednice u kojoj posluje. Kontinuirano ulaganje napora u razvoj i napredak brojnih oblasti našeg društva nisu ostali neprimećeni, a to potvrđuju i brojna priznanja. Nagrada magazina Diplomacy&Commerce i titula ’Dobročinitelj 2022’ poslednje su među njima\nJedno od ključnih strateških usmerenja OTP banke je zelena tranzicija poslovanja, u okviru koje banka pažljivo procenjuje svoje direktne i indirektne uticaje na životnu sredinu i sprovodi programe koji imaju pozitivan efekat. Istovremeno, razvijajući nove, zelene proizvode, ohrabruje i svoje klijente da budu ekološki odgovorni. Podršku za održiv pristup poslovanju dobijaju i iz matične OTP Grupe, koja je potpisnik Principa za odgovorno bankarstvo Ujedinjenih nacija, koji predstavljaju jedinstveni okvir za održivo poslovanje globalnih razmera.\nOvogodišnji konkurs OTP banke pod nazivom Generator ZERO namenjen je onima koji imaju projekat zasnovan na razvoju rešenja koja doprinose smanjenju karbonskog otiska. Prijavljeno je ukupno 72 rešenja, dok je u finale ušlo njih 10. Pobednički tim osvojio je dva miliona dinara kao i podršku OTP banke u daljoj realizaciji i promociji projekta. Ostali finalisti su osvojili vredne nagrade partnera projekta. Takođe, prepoznajući važnost borbe protiv klimatskih promena, OTP se priključio globalnoj inicijativi Priceless Planet Coalition kompanije Mastercard sa ciljem da se u sledećih pet godina posadi čak 100 miliona stabala širom sveta, u područjima u kojima je pošumljavanje najpotrebnije. Svaki klijent Banke koji otvori novi račun i preuzme svoju Mastercard karticu automatski postaje deo ovog programa, čime će u njegovo ime biti posađeno drvo.\nSnažna podrška sportistima\nVeć 20 godina Banka pruža snažnu podršku Olimpijskom komitetu Srbije (OKS) i našim najboljim sportistima. Ova saradnja predstavlja ubedljivo najduže partnerstvo u srpskom sportu i pravi je primer kako jedna kompanija može da doprinese razvitku domaćeg sporta, pružanjem podrške najboljima dok nas predstavljaju na globalnoj olimpijskoj pozornici.\nU periodu pandemije, kada je sve bilo zatvoreno, potreba za podrškom bila je veća nego ikad. Upravo zato, pokrenuta je kampanja Krug podrške i snimljen motivacioni video u kojem naši najuspešniji sportisti građanima Srbije šalju ohrabrujuće poruke. Banka promoviše olimpijske vrednosti, zdrav način života i izvan profesionalnih sportskih terena, prvenstveno među decom školskog uzrasta za koju je do sada organizovano više od 70 Olimpijskih treninga.\nOčuvanje kulturno-istorijskog nasleđa\nOTP banka poseduje jednu od najvrednijih korporativnih umetničkih kolekcija u zemlji koja broji više od 600 eksponata, što pokazuje njihovu svest o važnosti kulture i umetnosti. Njen strateški partner u ovoj oblasti je Galerija Matice srpske, jedna od najstarijih i najrenomiranijih ustanova kulture u našoj zemlji.\nU saradnji sa Galerijom, u toku 2021. godine realizovan je projekat DigitArt. Zahvaljujući primeni modernih tehnologija, skicenblok Save Šumanovića i album sa grafikama i crtežima srpskih i ruskih umetnika iz 18. i 19. veka digitalizovani su u formi FlipBook aplikacije, dok su neka od najreprezentativnijih dela bogate umetničke kolekcije ove institucije preneta u virtuelnu stvarnost. Takođe, zahvaljujući vrednoj donaciji Banke tokom 2020. godine, Galerija Matice srpske realizovala je jedinstvenu 3D postavku dva ikonostasa, jednog od najznačajnijih srpskih baroknih slikara Teodora Kračuna. Reč je zapravo o jedinstvenoj prilici da se javnosti, nakon skoro pola veka od prethodno organizovane izložbe posvećene Kračunu, predstave najreprezentativnija dela ovog velikana srpskog baroknog slikarstva.\nIako su prethodne dve godine bile ispunjene izazovima i brojnim promenama, za OTP banku one su ujedno bile i prilika da pokrenu nove projekte i predstave nove ideje, vodeći sve vreme računa o zajednici i društveno odgovornom poslovanju. Budući da je posvećenost ovakvim projektima deo OTP identiteta i u budućnosti će nastaviti da, zajedno sa svojim partnerima i klijentima, podstiču pozitivne promene, postavljaju nove trendove i odgovaraju na potrebe zajednice.


Nagrađena "Himna mira" Saše Mićkovića | Srpska dijaspora | Vesti iz dijaspore i o dijaspori\nNaslovna Dijaspora Nagrađena "Himna mira" Saše Mićkovića\nNagrađena "Himna mira" Saše Mićkovića\nKonkurs u Italiji je raspisan na temu mira, a učestvovali su pisci iz Italije, Rusije, Engleske, Arabije, Francuske, Bugarske, Hrvatske, Crne Gore, Srbije, saznajemo od pesnika Mićkovića.\nPredsednik žirija je Slavica Pejović, a uz nju su o pobedničkoj pesmi odlučivali Milisav Milenković i Mirjana Dobrila.\nDodela nagrade Saši Mićkoviću za osvojeno prvo mesto s pesmom Himna mira će se održati 20. decembra u Italiji, Leče.\nSaša je na konkurs poslao „dupli sonet“ od 28 stihova, na temu sveopšteg svetskog mira, a s naznakama opraštanja i pomirenja, uz širenje blagolečnih misaonih strelica. Pesma je na konkursu prepoznata kao poruka ljubavi i razumevanja.\n„Ova nagrada mi je veoma draga, jer je poezija tematski obradila temu mira – koji je najbitniji suštastveni sačinitelj sreće i života svih ljudi koji bitišu na planeti. Takođe, veoma je korisno što srpska poezija na ovaj način izlazi iz našeg područja i polako naseljava i druge zemlje, koje su otvorene za srpsku poetsku reč. Svakako, nije sve u nagradama, jer poeziju ne smatram za neku maratonsku disciplinu, trkalište… Ali ponekad je lepo u radnu sobu doneti i „pohvalu“, jer se i na taj način rad pesnika kruniše“, kaže za RTS Saša Mićković.\nInače, u 2016. godini štampane su dve knjige poezije, a krajem decembra očekuje se i ljubavna trilogija – dvesta soneta koji će biti podeljeni u tri knjige: Oda ljubavi, Himna ženi i Škrinja za sećanja.


Na ceremoniji će biti i ministar unutrašnjih poslova Nebojša Stefanović i ministar za vanredne situacije Ruske Federacije Jevgenij Ziničev.\nMeđunarodnu vežbu "SRBIJA 2019", organizuju Ministarstvo unutrašnjih poslova Srbije i Ministarstvo za civilnu zaštitu, vanredne situacije i otklanjanje posledica elementarnih nepogoda Ruske Federacije.\nOsim predstavnika Srbije i Rusije, učesnici trodnevne vežbe su i spasilački timovi iz Turske, Mađarske, Bosne i Hercegovine, Severne Makedonije i Kube, kao i pripadnici Rusko-jermenskog humanitarnog centra, saopštio je ranije MUP.\nTokom vežbe spasilački timovi imali su priliku da provežbavaju združeni odgovor u cilju otklanjanja posledica razornog zemljotresa i pratećih opasnosti. Cilj ove vežbe je razvijanje kapaciteta za odgovor i uklanjanje posledica vanrednih situacija, uz angažovanje specijalističkih timova i korišćenje specijalne spasilačke opreme i vazduhoplova.


Ekstravaganca, Doni Dep ima najviše stila\nVaša lokacija: ... » Zabava » Život poznatih » Doni Dep ima najviše stila\nDoni Dep ima najviše stila\nČaspois GQ proglasio je Džonija Depa muškarcem sa najviše stila za 2010. godinu. Za tu priliku ovaj glumac, koji je nedavno boravio u Srbiji, je pokazao svoje zmijsko telo dovodeći u pitanje priču kako Ćse ne smatra seks simbolom. Imak, I u svojoj 46 godini on izgleda sjajno na fotkama,\nDžoni je ubedljivo pobedio 25 poznatih muškaraca među kojima su bili Bred Pit, Robert patison, Dejvid Bekam, Džud Lav, Jay-Z i Kristijan Ronaldo.\n- Obično se svi mupkarci na svečanim dodelama i događajima uparade u klasične Pradine ili Armanijeve smokinge. Zato svi čekaju Depa koji se pojavi u nekonvencijalnom izdanju koje uvek izgleda savršeno. On nosi nakit, ne boji se boja i uvek izgleda sjajno - bilo je obrazloženje za ovo proglašenje.


Ove godine "Ulica otvorenog srca" u Borči na novoj lokaciji - www.lobi-info.rs\nOve godine „Ulica otvorenog srca“ u Borči na novoj lokaciji\n28. decembra 2016. 28. decembra 2016.\nPrethodnih godina manifestacija „Ulica otvorenog srca“ u Borči se održavala u ulici Bratstva i jedinstva, u delu od „Đurđenovca“ do „Panonije“, odnosno između raskrsnica sa ulicama Valjevskog odreda i Zrenjaninskog puta.\nMeđutim, ove godine „Ulica otvorenog srca“ se održava na novoj lokaciji, u istoj ulici od „Đurđenovca“ do OŠ „Jovan Ristić“, odnosno na delu između ulica Valjevskog odreda i Bele Bartoka. Kako bi vam bilo lakše, napravili smo mapu ispod.\nIzmene u javnom gradsko saobraćaju tokom manifestacije\nZbog pomenute manifestacije biće izmena i trasama linija 85, 95, 96 i 105L u nedelju, 1. januara 2017. godine, u periodu od 9 do 14 časova.\nU navedenom periodu menja se režim rada linije JGP-a, na sledeći način:\nVozila sa linije 85 i 96, u oba smera, saobraćaće: Bratstva i jedinstva – Valjevskog odreda – Ratnih vojnih invalida – terminus „Borča 3“\nVozila sa linije 95 i 105L, u oba smera, saobraćaće: Ivana Milutinovića – Valjevskog odreda – Ratnih vojnih invalida – terminus „Borča 3“.\nPrivremeno se ukudaju stajališta „Kombinatova“ i „ Bele Bartoka“, u oba smera, za sve linije i „Mihajla Šolohova“, u oba smera, za linije 95 i 105L.\nTakođe se uspostavljaju privremena stajališta „Kombinatova“ u Ratnih vojnih invalida, u oba smera, neposredno po prelasku raskrsnice sa Valjevskog odreda.\nDok će na izmenjenom delu trase vozila će koristiti postojeća stajališta JGP-a.


Ex-Yu svakodnevnica: "Selektori kao čarape" – Balkan-Handball.com\nHome / Analize / Trenerski kutak / Ex-Yu svakodnevnica: "Selektori kao čarape"\nEx-Yu svakodnevnica: "Selektori kao čarape"\nPoslednja izmena: 21/10/2010\nPoslednji odlazak Ljubomira Savevskog sa klupe reprezentacije Makedonije, zbog bojkota igrača Metalurga, samo je još dodatak na neverovatnu statistiku reprezentacija sa prostora Ex-Yu, koja je totalni opozit svemu onom što je preduslov za vrhunske rezultate – pre svega radu na duže staze. Iako su neka trenerska imena, koja su ove i prethodne godine, svojim biografijama zavređivala veću podršku nacionalne javnosti i Saveza, početni neuspesi, obrisala su ih gumicom.\nI pored toga, što već godinama ništa ne osvajaju, Nemac, Brand, Danac, Vilbek, a tu se već može ubrojati i norveški selektor, Hedin, i dalje sede na svojim klupama. Posle katastrofe u Austriji, Šveđani se nisu odrekli Olsona i Lindgrena, kao dvojca, koji treba da im donese OI kvalifikacije ili medalju pred svojim navijačima na SP za par meseci. Ne bi trebalo ni trošiti reči o dugovećnosti Kloda Oneste, koji je u Tunisu 2005. godine na Svetskom prvenstvu, doživeo da mu zvižde njegovi navijači, a zatim napisao "istoriju". Nedavno je u jednoj anketi rađenoj o popularnosti poznatih ličnosti, svaki peti Poljak izjavio da "bi voleo da bude Bogdan Venta". Toga od Triglava do Đevđelije nema, a onda se ne smemo ni čuditi, što ni rezultata nema.\nJedini kontinuitet, uz puno lomova i horor (bajku) o njegovom personalitiju, imao je Lino Červar na klupi Hrvatske od 2002. do ove godine, koji se okitio svetskim i olimpijskim zlatom, te osvojim pregršt medalja na Evropskim prvenstvima i na svakom takmičenju (osim SP 2007 u Nemačkoj) ulazio u polufinale. I pored toga, javnosti je smetalo što se bavio politikom kao poslanik i agitator HDZ-a, novinari su imali problem sa njegovim reakcijama na njihove tekstove, a igrači sa odnosom prema njima i "brisanjem" sa spiska "preko noći". Nesreća Červarovog fenomena, bio je fenomen Ivana Balića, za koji mnogi misle da je dominantniji za fenomenalan niz Hrvatske, a posle odlaska Červara, to će se i videti već na SP u Švedskoj, kada selekciju bude vodio Slavko Goluža.\nI da sve nije bilo, kako bi trebalo da bude, videli smo u Beču, kada je Červar za vreme EURO 2010 podnosio ostavku na jutarnjem brifingu zbog nedostatka podrške za njegov projekat "London 2012", onda se svađao sa novinarima, a na kraju, otišao jer je bio preskup za HRS. Naravno da je istina negde na sredini, a vreme bez Červara, pokazaće, da li je on bio "problem" ili "fenomen" svoga kova.\nKrajem 2006. godine, oformljena je reprezentacija Srbije na čelu sa legendom iz igračkim dana, Jovicom Cvetkovićem. Leto pre toga, Srbija se nije plasirala na SP u Nemačku u kompletnoj katastrofi, kada su igrači napuštali tim između dva meča sa Česima, da bi kumovali jedni drugima na svadbi. Ni 2007. godina nije donela ništa novo, za gol su Islanđani bili bolji i otišli u Norvešku. Na krilima "Čaira", ali i selekcija, koja je konačno sazrela, Srbija je uspela da se plasira na SP 2009 u Hrvatskoj, tamo odigra par dobrih utakmica, namuči Dansku, uzme bod Nemačkoj, pobedi Norvešku i zauzme na kraju osmo mesto. Za vreme Svetskog prvenstva, počeli su problemi Cvetkovića sa novinarima, a kulminacija je usledila posle povratka iz Hrvatske, kada je došlo i do otvorenog sukoba sa rukovodstvom RSS, oko produžetka ugovora, cifara ili opcije da može paralelno da radi i u nekom klubu. Zlato na Mediteranskim Igrama u Peskari, bila je "labudova pesma", jer je ubrzo Cvetkoviću istekao ugovor, koji nije obnovljena, a na njegovo mesto je stigao Sead Hasanefendić, uz mnogo pompe i očekivanja pred EURO 2010 u Austriji. Takvu katastrofu u tri meča u Lincu, nisu mogli da očekuju ni najveći pesimisti, a Srbija je kao 13-ta, posle četiri dana otišla kući. Hasaefendić se, posle dosta premišljanja, nakon pet meseci rada odlučio da se zahvali i nastavi posao u Gumersbahu. Na njegovo mesto je došao Veselin Vuković (treći selektor u četiri godine), sa kojim će Srbija na SP 2011 u borbu za olimpijsku vizu.\n"Zbog nedostatka podrške, saplitanja i paušalnih optužbi", posle 15 meseci, klupu Slovenije je napustio Zvonimir Noka Serdarušić. Neuspeh u kvalifikacijama za SP 2011, preko noći je promenio klimu koja je vladala nakon dobrog rezultata na EURO 2010, kada se Slovenija vratila na velika takmičenja, posle ispadanja od Slovačke u baražu za SP 2009. Serdarušićev prethodnik, bio je Miro Požun, čovek, koji je sa Celjem osvojio Ligu šampiona 2004. godine (njegov prethodnik je bio Kasim Kamenica, koji je Slovence vodio na EURO 2008 u Norveškoj). Naslednik je Boris Denič, Serdarušićev asistent, koji će pokušati da izbori plasman na EURO 2012 u Srbiji. Denič je četvrti selektor Slovenije u prethodna 32 meseca!\nVođeni Perom Miloševićem, sa kojim je na klupi, Crna Gora krenula kao nezavisna država, Crnogorci su izborili plasman na Evropsko prvenstvo u Norveškoj 2008. godine, na koje ih je odveo Ranko Popović. Tamo su Crnogorci ostvarili fenomenalan rezultat, plasman u TOP 12. Posle Skandinavije, usledila su dva neuspešna ciklusa, nakon koji je selekciju preuzeo v.d selektor, Kasim Kamenica, koji je i zas BH izjavljivao da je reč o saradnji na četiri godine. Kako su pretkvalifikacije za SP 2011, neuspešno prošle, on je brzo zamenjen, a na njegovo mesto je došao Miodrag Miško Popović. Četvrto ime za četiri godine…\nNi najveći uspeh u istoriji makedonskog rukometa, plasman na SP 2009 preko Islanđana, pa plasman u drugi krug i na kraju, 11. mesto, koje je u hrvatske hale dovodilo i više hiljada navijača iz Skoplja, Bitolja i ostalih gradova, nije bilo dovoljno da se selektoru, Iliji Temelkovskom "skine kapa" (nasledio Veselina Vujovića, koji nije uspeo u kvalifikacijama za EURO 2008). Slično Červaru i Baliću, ovde smo imali priču o Iliji i Lazarovu. Tu se rodio i problem Filipa Lazarova, mlađeg brata poznatog strelca, koji je navodno, mesto u reprezentaciji zauzimao boljima. Javnost se okrenula i više mislila o tome, nego o rezultatu, a sve je kulminiralo fizičkim kontaktom između selektora i Radeta Stojanovića, levog beka, k\noji je grejao klupu mlađem Lazarovu. Već par meseci nakon fenomenalnih izdanja u Hrvatskoj, smena Temelkovskog je bila "gotova stvar". Na njegovo mesto je došao Ljubomir Savevski, koji, istina, nije uspeo da izbori baraž za Svetsko prvenstvo (Litvanci bili bolji u Turskoj), a "pao" je posle godinu dana zbog bojkota igrača suparničkog kluba, Metalurga. No, kako mu je smena visila o glavi, a pompezno se mesecima najavljivao dolazak Line Červara na mesto selektora, raditi u takvim uslovima, nije bilo ni malo lako. Sada je v.d selektor, Zvonko Šundovski, četvrti u tri poslednje godine!\nI da "malo" pokvare statistiku, zaduženi su Bosanci, koji su dugo radili pod palicom Halida Demirovića ("čak" tri godine). Nasledio ga je pre godinu dana, Vojislav Rađa, koji nije uspeo da ostvari plasman u baraž za SP 2011 (Rumunija bila bolja u Finskoj), ali je zahvaljujući svojim menadžerskim sposobnostima u reprezentaciju privukao neka vrhunska imena, koja bi mogla da donesu rezultat u budućnosti. Za sada, deluje da mu je klupa "čvrsta" i da će izdržati do kraja kvalifikacija za EURO 2012 u Srbiji, a to je za naše uslove, dugovečnost…\n← Prethodni članak Savevski podneo ostavku – Šundovski V.D selektor Makedonije!\nNaredni članak → Smena trenera u Šmartnom – Bojović umesto Simončiča


Bez dogovora o krizi na Kosovu - GlasIstre Novine\nBez dogovora o krizi na Kosovu\n01. kolovoza 2011 21:26\nSastanak posrednika EU-a Roberta Coopera s predstavnicima srbijanske vlade Goranom Bogdanovicem i Borisavom Stefanovicem u Raškoj na jugu Srbije, u blizini granice s Kosovom, završen je u ponedjeljak bez rezultata, a razgovori o pronalaženju rješenja za krizu na sjeveru Kosova nastavit ce se utorak.\n"Dogovor je da se izjave medijima ne daju prije završetka razgovora", rekao je beogradskoj agenciji Tanjug jedan od sudionika razgovora.\nPredstavnik EU-a Cooper prvi je, poslije dva i pol sata razgovora, napustio mjesto sastanka, samo prošavši pored desetak novinarskih ekipa.\nKriza na Kosovu izbila je prošli tjedan kada su specijalne snage kosovske policije zauzele granicne prijelaze Jarinje i Brnjak koje drže Srbi na sjeveru Kosova da bi osigurale provedbu zabrane uvoza robe iz Srbije.\nPriština je time odgovorila na blokadu kosovskih kamiona prema Srbiji, no srpsko stanovništvo blokiralo je prometnice. U nasilju je ubijen jedan kosovski policajac, a KFOR je u petak zatvorio oba granicna prijelaza.


NovaEnergija.net » Kompaniji Ericsson prodaja porasla za 8% Kompaniji Ericsson prodaja porasla za 8% – NovaEnergija.net\nwritten by divna January 28, 2016\nKompanija Ericsson pohvalila se svojim poslovnim rezultatom koji je ostvarila u 2015. godini, a koji je pokazao porast za 8% u odnosu na 2014. godinu. Ova kompanija ostvarila je 26.9 milijardi evra u prethodnoj godini, što je za dve milijarde više nego u 2014.\nPrihodi od intelektualnog vlasništva iznosili su 1,6 milijardi evra koji su prethodno bili procenjeni na 1,4 – 1,5 milijardi evra. Operativna dobit koja isključuje troškove restruktuiranja, porasla je na 3,12 milijardi eura s poboljšanjima u svim segmentima. Novčani tok od poslovnih aktivnosti iznosi 2,25 milijardi evra, a Upravni odbor Ericssona predlaže dividendu za 2015. od 0,4 evra po deonici. U četvrtom kvartalu prodaja je takođe porasla 8% u odnosu na isti vremenski period prethodne godine i iznosi 8 milijardi evra.\n‘Poslovanje u području mreža se oporavilo u zadnjem tromesečju. U Severnoj Americi su ulaganja u mobilni širokopojasni pristup i dalje stabilna, s dodatnom prodajom hardvera u tromesečju. Uvođenjem 4G tehnologije u Centralnoj Kini tržište se oporavilo nakon slabijeg trećeg tromesečja. Tržišta u razvoju poput Indije, Indonezije i Meksika ostaju još uvek bez većih promena dok tržišta poput Rusije, Brazila i delova Srednjeg Istoka i dalje manje doprinose poslovanju većinom zbog slabijeg makroekonomskog razvoja. Investicije u Evropi su pod uticajem prelaska s 3G na 4G tehnologiju i povećanja kapaciteta. Operatori sve više investiraju u jezgrene telekomunikacione mreže pod uticajem novih usluga poput volt (Voice over LTE). U zadnjem tromesečju porasla je prodaja u segmentu Globalnih usluga ponajviše zbog rasta u području sistemske integracije i usluga upravljanja, dok je prodaja u području Mreža pala. Godinu smo završili sa dobrim razvojem prodaje u odnosu na isti vremenski period prošle godine u području TV i medija što je doprinelo rastu u području Rešenja podrške’, rekao je Hans Vestberg, predsednik i generalni direktor korporacije Ericsson.\n‘U 2015. godini napredovali smo u svim ciljanim područjima rasta i nastavili sa ulaganjem kako bi postigli liderstvo. Prodaja je porasla za više od 20% u odnosu na isti vremenski period prošle godine, te je dosegla 4,9 milijardi evra, što predstavlja 18% prodaje Grupe. Strateško partnerstvo sa Ciscom, objavljeno u zadnjem tromesečju, omogućiće nam snažna mrežna rešenja, a kao rezultat ovog partnerstva, proširićemo naše tržište pa očekujemo dodatnu prodaju u iznosu od barem milijardu američkih dolara do 2018. godine. Očekujemo da će navedena dodatna prodaja pozitivno uticati na operativnu dobit već u 2016. godini’, objašnjava Vestberg.\nKompanija će se u 2016. godini fokusirati na temeljno poslovanje iako su zahtevi na pojedinim tržištima veliki izazovi, ova kompanija će nastaviti da traži poslovne prilike jer sve veći broj tržišta želi da pređe na 4G. U isto vreme planiraju da rade na širenju liderstva na 5G tržištu koje je još uvek u procesu razvoja.\nKompaniji Ericsson prodaja porasla za 8% was last modified: January 28th, 2016 by divna\nMario Pintar – Email marketing: Anatomija dobrog newslettera\nZašto bi Skoplje trebalo da bude tvoja startap destinacija?\nPriznanje ženama koje imaju moć da promene...


Roma od Chelseaja traži 65 miliona eura za Džeku i Emersona – Haber.ba\nPrema navodima italijanskih medija Chelsea i Roma pregovaraju o transferu Edina Džeke (31) i Emersona (23) za koje je londonski klub rimskom ponudio 65 miliona eura, prenosi Anadolu Agency.\nOdavno je poznato da menadžer “plavaca” Antonio Conte u zimskom prelaznom roku želi pojačati konkurenciju na pozicijama lijevog beka i napadača. Izgleda da je rješenje pronašao u Romi, kojoj je za dvojac ponudila 50 miliona eura. Međutim, Roma bi prihvatila taj iznos samo u slučaju da uz određene bonuse može zaraditi još 15 miliona eura. U Chelseaju se nadaju da u konačan dogovor mogu uključiti i posudbu Romi svog rezervnog napadača Michyja Batshuayija.\nDžeko je već imao priliku igrati u Premier ligi Engleske, koju je dva puta osvojio u dresu Manchester Cityja za koji je nastupao od 2011. do 2016. godine i prelaska u Romu. Karijeru je počeo u sarajevskom Željezničaru, a igrao je još za češke klubove Usti nad Labem i Teplice, te za njemački Wolfsburg.\nZa reprezentaciju BiH, čiji je kapiten, nastupio je 89 puta i postigao 52 gola.\nTeme:Chelsea, Edin Džeko, Roma


Oblast informisanja i medija jedan od nosećih stubova demokratije\nMinistarstvo kulture i informisanja Vlade Republike Srbije uputilo je čestitku povodom Svetskog dana slobode medija svim novinarima i medijskim radnicima, napominjući da je od esencijalnog značaja da novinari, bez obzira u kojim medijima rade budu nezavisni, da izveštavaju odgovorno i profesionalno poštujući etičke standarde i principe novinarstva.\nMinistarstvo ističe da se svim novinarima i medijskim radnicima mora omogućiti da nesmetano rade i obavljaju svoj posao, a da njihova lična bezbednost i profesionalni integritet ni jednog trenutka ne smeju biti dovedeni u pitanje.\nSvako demokratsko društvo teži da na kvalitetan način uredi oblast informisanja i medija koja je jedan od nosećih stubova demokratije.\nU današnje vreme svedoci smo izloženosti građana velikom broju kako informacija tako i dezinformacija, uključujući i obmanjujuće i lažne vesti, što predstavlja jedan od glavnih izazova sa kojima se suočavaju u manjoj ili većoj meri sve države pa i naša.\nU proteklom periodu Republika Srbija je donela niz dokumenata, značajnih za uređenje oblasti informisanja i medija, čime je pokazala da je bezrezervno posvećena stvaranju bezbednog i podsticajnog okruženja za slobodne i profesionalne medije.\nDa bi mogli da nastavimo zajednički rad na unapređenju medijske scene i bezbednosti i zaštiti novinara, a sve u cilju stvaranja boljeg medijskog okruženja, Ministarstvo kulture i informisanja pokušava da konkretnim aktivnostima doprinese poboljšanju stanja na medijskoj sceni.\nPotpredsednica Vlade Republike Srbije i ministarka kulture i informisanja Maja Gojković je na samom početku svog mandata povukla sve neosnovano podnete tužbe protiv medijskih kuća i novinara, usvojen je Akcioni plan za primenu medijske strategije za period od 2020. do 2025. godine, formirane su Radna grupa za praćenje sprovođenje Akcionog plana kao i Radna grupa za bezbednost i zaštitu novinara pod čijom je inicijativom pokrenut SOS telefon za novinare i medijske radnike u cilju njihove pravovremene i efikasne zaštite.\nTakođe, pristupilo se sistemskom uvođenju medijske pismenosti u pred univerzitetsko obrazovanje i u cilju toga izrađen je priručnik za medijsku pismenost za vaspitače, nastavnike i stručne saradnike.\nMinistarstvo kulture i informisanja ukazuje još jednom da svi akteri u medijskom svetu moraju da budu svesni svoje uloge i značaja za stvaranje pozitivne klime u društvu i da kao takvi budu odgovorni za svoj rad i plasiranje sadržaja kojima šalju poruke u javnost, navodi se u saopštenju.


Uredili prostorije i dvorište OŠ “Njegoš” u Škaljarima – AKTIVIZAM\nUredili prostorije i dvorište OŠ “Njegoš” u Škaljarima\naktivizam.me - 17/11/2019\nČlanovi nevladine organizacije Naša akcija pružili su u subotu volontersku podršku UpShift timu koji je osvojio sredstva za uljepšavanje prostorijai dvorišta Osnove škole “Njegoš” u kotorskom naselju Škaljari.\nAkciji su se pridružili mnogobrojni učenici i roditelji, osoblje škole, kao i zaposleni vatrogasne službe Kotor.\nOni su pomogli u sadnji, čišćenju dvorišta, skidanju starog vitraža sa prozora, krečenju fiskulturne sale, farbanju školskog toaleta, ulaza u školu, ulaznih vrata… Učesnici u akciji očistili su i kanale oko škole, pokidane su i grane koje su predstavljale opasnost za krov…\nUPSHIFT radionice Laboratorije za inovacije “Kreaktivator” omogućavaju timovima mladih da dobiju sredstva za rješavanje problema u zajednicama iz kojih potiču.\nKotorski tim čiji su članovi volonteri “Naše akcije” – Nađa Srdić, Ivana Rapovac i Dejana Vujković na jednoj takvoj radionici nagrađeni su sa 2.000 eura za poboljšanje uslova u OŠ “Njegoš” u Škaljarima.\nLaboratorija inovacija za mlade “Kreaktivator” je inicijativa nastala pod okriljem Unicef Montenegro, finansirana od strane ING i podržana od Ministarstva prosvjete Crne Gore, a implementirana od strane NVO “DigitalizujMe”.\nTagged ekologija, omladinska politika, volonterizam\nZa čistiji Danilovgrad: Pokrenut servis lociranja nelegalnih deponija\nVolonterski klub ALFA Centra: Niko nije prestar ili premlad da bi bio volonter


Meleg: "Nema laganja, loše smo igrali" - Sportske.net\nMeleg: "Nema laganja, loše smo igrali"\nPovratnik u redove novosadske Vojvodine Dejan Meleg kazao je da ekipa nema pravo da se teši i laže pošto je više nego evidentno da igra u susretu sa Spartakom nije bila na željenom nivou.\nTrener Spartaka došao pripit na "Karađorđe"?Voša nije uspela da pobedi ni sa dvojicom više!Trujić: "Srećan sam što sam postao član Vojvodine"Šarac: "Očekuje nas pravi vojvodjanski derbi"Superligaši, buđenje!\nNovosadski superligaš otvorio je prolećni deo sezone remijem na domaćem terenu sa poslednjeplasiranom ekipom u ligi što svakako nije rezultat kakav je ekipa Nenada Lalatovića priželjkivala.\nPodela bodova u vojvođanskom derbiju izaziva još veće nezadovoljstvo među navijačima Vojvodine kada se uzme u obzir da je domaći sastav imao dva igrača više govoro pola časa igre.\n"Tokom priprema, najviše smo razgovarali o tome koliko je važno da pobedom započnemo drugi deo sezone. Ne znam ni sam zašto, ali kao da u utakmicu nismo ušli sa pravom željom i pristupom. To je, po mom mišljenju, bio glavni razlog zašto smo ispustili pobedu i navijači su u pravu kada kažu da nisu zadovoljni onim što su videli" kazao je Meleg.\nVojvodina je na startu prolećnog dela sezone remizirala rezultatom 1:1 sa subotičkim Spartakom pa posle 23 kola zauzima peto mesto na tabeli sa 36 osvojenih bodova.\n"Ne treba da se lažemo i sami sebe tešimo kako smo igrali dobro. Ne, igra je bila loša, Vojvodina mora mnogo bolje i nadam se da će tako i zaigrati već na utakmici protiv Metalca" objasnio je Meleg.\nAko je za utehu, navijače može da raduje to što je povratnik u klub Dejan Meleg odmah pogodio protivničku mrežu i tako nagovestio dobre partije u prolećnom delu šampionata.\n"Bio sam vrlo motivisan pred ovaj meč. Kada mi je trener rekao da ću ući u igru na poluvremenu, znao sam da ću odigrati dobro, jer imam veliko samopouzdanje. Zadovoljan sam zbog gola, ali pobeda je uvek važnija od individualnog učinka bilo kog pojedinca" zaključio je Meleg.\nNovosadska Vojvodina narednu utakmicu u domaćem prvenstvu igra u subotu 27. februara protiv Metalca u Gornjem Milanovcu.


Redovna poseta tima APC/CZA Centru za azil u Banji Koviljači - Centar za zaštitu i pomoć tražiocima azila / Asylum Protection Center\nRedovna poseta tima APC/CZA Centru za azil u Banji Koviljači\nTim Centra za zaštitu i pomoć tražiocima azila (APC/CZA) koji čine pravnik, psiholog, pedagog i socijalni radnik je dana 29.09.2017. u Centru za azil u Banji Koviljaci, pružao pravno i psihološko savetovanje traziocima azila u okviru projekta LOVE (Pravo, Red, Vrednosti) – za migrante/azilante/osobe kojima je odobren azil, u ostvarivanju svojih prava bez diskriminacije, finansiranom od strane Evropske unije.\nTom prilikom, APC/CZA tim je organizovao i integracijsku radionicu sa odraslima iz kampa. Tema radionice je bila društveno prihvatljivo ponašanje u odnosu na zemlju porekla. Na osnovu njihovog iskustva, dosadašnjeg boravka u kampovima, razgovaralo se o tome koje je ponašanje za koga društveno prihvatljivo, a koje ne, u kojoj meri se ono razlikuje posmatrano od kulture odrastanja, i da li je i zašto važno poštovati ta pravila.\nKo je na mreži: 635 gostiju i nema prijavljenih članova\nVi ste ovde: Galerije Vesti Redovna poseta tima APC/CZA Centru za azil u Banji Koviljači


Srđa Popović izabran na visoku funkciju na univerzitetu u Škotskoj\nPretnje makedonskim poslanicima, deo dobio policijsko obezbedjenje |\nIzrael ponovo otvorio granične prelaze prema pojasu Gaze |\nJeremić: Narodna stranka će naredna voditi Srbiju |\n► Srđa Popović izabran na visoku funkciju na univerzitetu u Škotskoj\nAktivista i jedan od osnivača Otpora Srđa Popovič izabran je na visoku funkciju škotskog univerziteta Sent Endruz, preneo je danas Bi-Bi-Si (BBC).\nStudenti univerziteta u gradu Sent Endruz izabrali su Popovića za rektora, koji je na škotskim univerzitetima predsednik univerzitetskog suda i predsedava sastancima na kojima se donese odluke od raspodele budžeta do akademskih politika.\nPopović, koji je osnovao i nevladinu organizaciju Kanvas (Centar za primenjenu nenasilnu akciju i strategiju), bio je kandidat za rektora na predlog studenta Džejmija Rodnija koji je pročitao njegovu knjigu "Mustra za revoluciju".\nNa glasanju studenata, Popović je dobio više glasova od bivšeg lidera Škotske liberaldemokratske partije Vilijama Renija.\nBBC navodi da je Popovića ubedilo da bude kandidat to što je na toj funkciju bio i komičar Džon Kliz iz Monti Pajtona.\n"Čitav život volim Monti Pajton i njihov apsurdan humor je nešto što je inspirisalo moju kreativni taktiku protesta", rekao je Popović.\nUniverzitet Sent Endruz u istoimenom gradu osnovan je 1413. godine i najstariji je u Škotskoj, a treći najstariji u zemljama engleskog govornog područja u svetu.\nSrđa Popović /\nPremijerka pozvala Škotlanđane na strpljenje\nKada pogledate uspešne ljude oko vas, one koji su vam uzor, primetićete da imaju mnogo toga zajedničkog. Sve uspešne žene isijavaju samopouzdanje. osećate da možete da imate poverenja u njih...\nŠkotski neonacista osuđen na 12 godina zbog pravljenja bombe\nKrajnji desničar iz Škotske osuđen je danas na 12 godina zatvora zbog pokušaja da napravi bombu koja bi, prema navodima tužilaca, mogla da izazove krvoproliće.\nPlavuše imaju više samopouzdanja i afinititeta prema seksu, dok su brinete uspešnije u poslu i češće ostvaruju duge veze - zaključili su naučnici sa Notingem Trent univerziteta. Psiholozi...\nStrateški fokus ProCredit grupe je Zapadni Balkan i Istočna Evropa, odnosno Gruzija i Ukrajina, dok je većina bankarskih grupacija fokusirana na Zapadnu Evropu. Međutim, činjenica da je ovaj...


Gobeljić: Nema opuštanja, da odigramo kao u Beogradu\nTanjug 24. avgusta 2021. 13:23\nBEOGRAD – Nema mesta opuštanju, od prvog minuta moramo da igramo onako kako smo igrali u Beogradu. Svi smo svesni značaja meča i šta nam donosi, rekao je fudbaler Crvene zvezde Marko Gobeljić uoči revanš utakmice protiv Kluža u plej-ofu za Liguj Evrope.\nZvezda je u prvom meču na stadionu Rajko Mitić ubedljivo savladala rumunski tim 4:0.\n„Obezbedili smo peti put zaredom grupnu fazu evropskog takmičenja, ali naš cilj je Liga Evrope, učinićemo sve da do nje i dođemo. Kluž je ozbiljna ekipa, jasno je da imaju kvalitet čim se bore za Ligu Evrope, na nama je da njihov kvalitet neutrališemo i obradujemo navijače Crvene zvezde. Cilj je jasan, idemo u Rumuniju po prolaz“, istakao je Gobeljić za klupski sajt.\nZvezdin desni bek, koji je nedavno odigrao 150. meč u crveno-belom dresu, posebno se zahvalio navijačima na podršci.\n„Sjajna godina je iza nas, ostaje žal što navijači nisu mogli da budu sa nama, ali sada su tu i to nas veoma arduje. Njihova energija nas dodatno motiviše i budi “glad” za pobedama. U Rumuniji ćemo igrati za njih, kako bismo im omogućili da ove sezone nadoknade propušteno i kako bismo se svi zajedno radovali novim uspesima Crvene zvezde, koji su sa njima zagarantovani“, poručio je Gobeljić.


Zaječarski URS pozvao posmatrače OEBS-a na lokalne izbore - Grad Prijepolje\nGrad Prijepolje > Vesti > Politika > Zaječarski URS pozvao posmatrače OEBS-a na lokalne izbore\nZaječarski URS pozvao posmatrače OEBS-a na lokalne izbore\nZaječar – Ujedinjeni regioni Srbije danas su izrazili sumnju da u pripremama za lokalne izbore u Zaječaru, koji su zakazani za 23. juni ima nepravilnosti i pozvali posmatrače OEBS-a i CESID-a ali i medije da kontrolišu regularnost.\nKandidat za gradonačelnika i nosilac liste URS-a Boško Ničić kaže da iz tri pokušaja nije uspeo da sazove sednicu privremenog organa Grada Zaječara na kojoj je trebalo da bude izabran predsednik (GIK) „jer se nisu pojavili predstavnici SNS-a i SPS-a“.\nOn je rekao i da „u slučaju da u narednih pet dana zamenik predsednika GIK Slađana Bogdanović, podnese ostavku, možemo doći u situaciju da na izborni dan, a i nakon toga, GIK nema ni predsednika ni zamenika što dovodi izbore u totalnu neregularnost“.\n– Sa druge strane, očigledno je da se GIK i gradska uprava nisu potrudili da ovih dana obezbede sprejeve za identifikaciju, neophodne da glasači ne bi mogli više puta da glasaju – rekao je Ničić, saopštio je URS.\nOn je naveo i da je „GIK pokušao da donese odluku da se birački listići štampaju tako da na njima bude umnožen pečat, a ne da se svaki listić overava originalnim pečatom pre nego što se zapečati i pošalje na biračka mesta“.\n– Sve to dovodi u sumnju ceo izborni postupak i očigledno je da, posle fijaska mitinga u Zaječaru u nedelju, SNS želi da stvori atmosferu u kojoj izbore mogu da proglase nelegitimnim, da ih ponište i na bilo koji način ne priznaju volju Zaječaraca – izjavio je novinarima Ničić.\nNavodi se i da je zato URS odlučio da pozove strane posmatrače i domaće i medjunarodne nevladine organizacije i sve medije „kako bi pratili tok izbora, kako se ko ponaša u izbornom procesu i kako bi bio kažnjen svako ko na neki način atakuje na regularnost izbora“.


Povelja Vučiću, posthumno odlikovanje doktoru Laziću | Palelive.com\nPočetna Regija Istočno Sarajevo Povelja Vučiću, posthumno odlikovanje doktoru Laziću\nPovelja Vučiću, posthumno odlikovanje doktoru Laziću\nISTOČNO NOVO SARAJEVO – Opština Istočno Novo Sarajevo dodijelila je povelje predsjedniku Srbije Aleksandru Vučiću za doprinos i podršku izgradnji Trga „Srbija“ na području ove lokalne zajednice i posthumo ratnom hirurgu Miodragu Laziću za doprinos koji je dao u stvaranju Republike Srpske.\nObraćajući se na večerašnjoj akademiji povodom Spasovdana – krsne slave i Dana opštine Istočno Novo Sarajevo, načelnik ove lokalne zajednice LJubiša Ćosić izrazio je nadu da će povelja predsjedniku Vučiću biti uručena lično za dva do tri mjeseca kada Trg „Srbija“ bude svečano otvaran.\nĆosić je najavio da će povelja opštine biti dodijeljena i preduzeću „Ilidža putevi“ Istočno Sarajevo zbog doprinosa u razvoju ove lokalne zajednice.\nOn je ukazao da se krsna slava Spasovdan i Dan opštine ove godine dočekuje skromnije u odnosu na prethodne s obzirom na aktuelnu situaciju u vezi sa epidemijom virusa korona i zbog ograničenja okupljanja.\n„Opština Istočno Novo Sarajevo prva je lokalna zajednica koja nakon epidemije organizuje akademiju u čast krsne slave i dana opštine s obzirom na to da nije imala nijednog registrovanog oboljelog“, istakao je Ćosić.\nĆosić je rekao da Istočno Novo Sarajevo spada u red najrazvijenijih i najprosperitetnijih lokalnih zajednica u Republici Srpskoj, čemu u prilog idu i brojni veliki infrastrukturni projekti.\n„Ono što radimo u Istočnom Novom Sarajevu ne reprezentuje samo ovu lokalnu zajednicu nego i čitavu Republiku Srpsku. Poznato je da se gradi Trg `Srbija`, jedinstveno i najljepšte pozorište u Srpskoj, prelijepa sportska dvorana za koju je srpski član Predsjedništva BiH Milorad Dodik rekao da je jedan od tri najljepša objekta u Srpskoj. Radimo Dečansku ulicu i novi park, ali pripremamo i nove projekte“, naveo je Ćosić.\nKao novi višemilionski projekat, Ćosić je naveo uređenje korita rijeke Tilave koja će dobiti novu stazu za šetanje od Kluba „Rodeo“ do restorana „Toplik“.\n„To prije svega predviđa zaštitu korita rijeke Tilave, adekvatnu zaštitu okolnog zemljišta od plavljenja, a sa turističkog aspketa uređenje šetališta, staza, osvjetljenje i naravno zagađenje rijeke“, zaključio je Ćosić.\nNa večerašnjoj svečanoj akademije uručene su plakete i zahvalnice istaknutim pojednicima i kolektivima koji su dali doprinos razvoju Istočnog Novog Sarajeva.\nSutra, na Spasovdan, obilježavanje slave počinje u 9.00 časova liturgijom u Hramu Svetog velikomučenika Georgija, nakon čega će biti obavljena litija i koktel ispred hrama.\nNačelnik opštine LJubiša Ćosić u 13.00 časova u svom kabinetu prirediće konferenciju za novinare.\nĆosić je ranije najavio da će sredstva namijenjena za slavske svečanosti biti usmjerena u program za podršku privredi.\nDan opštine Istočno Novo Sarajevo\nPrethodni članakOtvorena izložba fotografija „Sve je stalo u jedan trenutak“\nNaredni članakMarku Pavloviću potrebna pomoć za liječenje


08 12 2019 / 12:17\nutorak, 26 novembar 2019 16:32\nU Subotici obeležen\nSinoć je u Velikoj većnici Gradske kuće u Subotici, obeležen Dan Velike narodne skupštine Srba, Bunjevaca i ostalih Slovena, jedan od četiri praznika Bunjevaca, koja se desila pre tačno 101 godinu, 25. novembra u Novom Sadu.\nSinoć je u Velikoj većnici Gradske kuće u Subotici obeležen je Dan Velike narodne skupštine koja se desila pre tačno 101 godinu, a Nacionalni savet Bunjevaca je po 16. put ovaj istorijski datum uvrstiou kalendar svojih najvećih praznika. Nakon intoniranja dve himne usledio je formalni deo programa upriličenog govorima, a zatim i kulturno umetničkim programom u duhu Bunjevačke kulture, zatim istorijskim predavanjem o vremenu pre stotinu godina, da bi se sve završilo prepoznatljivim spletom bunjevačkih igara.\nO tome koliko je Bunjevačka zajednica svojim dosadašnjim zalaganjem postigla govorila nam je predsednica Bunjevačkog nacionalnog saveta Suzana Kujundžić Ostojić.\nU ime Vlade Republike Srbije, lokalne samouprave i gradonačelnika Subotice, svoje čestitke Bunjevcima na njihovom prazniku uputio je Dragi Vučković, načelnik Severnobačkog upravnog okruga.\nKonstanta težnja Južnoslovenskih naroda da žive u jednoj državi i ostvari svoja prava, navelo je Bunjevce kao deo njih da se prisajedine Kraljevini Srbijia posle i Kraljevini Srba, Hrvata i Slovenaca da bi ostvarili svoja prava. Nažalost tim činom je učinjena jedva velika istorijska nepravda.


Potpisani ugovori o izgradnji dvije žičare na sjeveru (video)\nUgovori o izgradnji žičare od manastira Podvrh do Đalovića pećine, vrijedne oko četiri miliona eura, i žičare-šestosjeda na lokaciji Cmiljača, vrijedne osam miliona eura, potpisani su danas u Bijelom Polju.\nNajmodernija žičara, dužine kilometar i 700 metara trebalo bi da bude završena za 18 mjeseci, a očekuje se da će prevoziti veliki broj turista, i na taj način upotpuniti turističku ponudu Bistrice, Bijelog Polja ali i čitave države. Značajno će doprinijeti građanima Bistrice, valorizovati prirodno dobro Crne Gore kao što je Đalovića pećina.\nPotpisivanju ugovora je prisustvovao i premijer Duško Marković, koji je kazao da će Vlada učiniti sve kada je u pitanju realizacija, u rokovima koji su Ugovorom definisani.\n,,Početkom mandata ove Vlade rekao sam da ćemo biti fokusirani na sjever, da će to biti naše konkretne akcije. Nećemo dozvoliti da prirodni resursi Bijelog Polja, i cijelog sjevera budu zapostavljeni, već da upravo ovaj potencijal koji je 55 odsto ukupnog potencijala Crne Gore bude valorizovan na najkvalitetniji način, za dobro građana ovog kraja i čitave države.Vjerujemo da ćemo do 2020. godine biti u prilici da i ovaj prostor ovdje, ali i planinu Bjelasicu koristimo u ekonomske i razvojne svrhe, al ii da će one otvoriti više hiljada radnih mjesta.”, istakao je Marković.\nUgovor o projektovanju i postavljanju žičare na Cmiljači, najvrijedniji je projekat koji Vlada realizuje poslije auto-puta, kada je u pitanju zimski turizam i razvoj sjevera, koji obuhvata nekoliko Opština.\n,,Ovo je istorijski dan za Bijelo Polje, a potpisivanjem ovih ugovora je dokazano da smo već duboko ušli u realizaciju kapitalnih projekata. Vjerujem da će realizacija istih generisati nova radna mjesta, doprinijeti razvoju Opštine, i da će se u naš grad dolaziti, a sve u cilju dobrobiti života svih građana Bijelog Polja”, kazao je predsjednik Opštine, Petar Smolović.\nPremijer Marković je podsjetio i na važnost gradnje autoputa i njegovog završetka, jer će kao ističe, i prostor Bistrice i Đalovića pećine biti otvoren i sa Koristske visorasvni, koji će se međusobno povezati.\nUgovor sa italijanskom kompanijom Leitner potpisao je direktor Direkcije javnih radova Almer Kalač, a kako je saopšteno rok za puštanje u rad žičara je novembar 2019. godine.\n,,Glavni projektant i proizvođač opreme je kompanija Leitner, a na naše zadovoljstvo, učestvuje i pregršt kompanija iz Crne Gore, kao što su Novi Volvox, preduzeće Eminent, Arhient i drugi. Drago nam je što je angažovano toliko ovdašnjih preduzeća, i što će veliki dio novca ostati u Crnoj Gori”, kazao je ministar održivog razvoja i turizma, Pavle Radulović.\nNakon potpisivanja Ugovora premijer Duško Marković, obišao je manastir Podvrh i gasalhanu u Bistrici.\nSmolović: Bijelo Polje se svrstava u red uređenijih i kulturno razvijenijih gradova\n"Noć knjige" u utorak u Bijelom Polju\nFantastična priča Mire Satarić “Sfera“, danas na programu RBP


Vlada FBiH izdvaja 6 mil KM za subvencionisanje dijela kamata na kredite privrednika\nDatum objave: 28.05.2021 10:46\nVlada Federacije BiH je, na današnjoj sjednici u Sarajevu, usvojila 6 mil KM vrijedan program namijenjen za subvencije privatnim preduzećima i poduzetnicima na ime regresiranja kamata.\nOsnovni cilj ovog programa je omogućiti korisnicima koji su kreditno zaduženi po greditno-garantnim programima za velika preduzeća i za izvoznike, kao i za kreditno-garantne programe koji će biti objavljeni u 2021. godini, da dobiju grant za subvencionisanje dijela troškova kamate. Biće subvencionisan dio kamata na kredite, na tromjesečnom nivou, u visini do 2,5 posto, saopšteno je iz Vlade FBiH.\nPravo na dodjelu grantova ostvaruju privredna društva koja su kreditno zadužena po postojećim programima za velika preduzeća i izvoznike ili će biti zadužena u narednom periodu u okviru Kreditno-garantnog programa za velika preduzeća i Kreditno-garantnog programa za izvoznike u 2021. godini.\nSubvencije će biti odobravane do kraja fiskalne godine, odnosno do 31.12.2021. godine


Osnovni vokabular u engleskom jeziku - Sight and Dolch Words - abc - amarilisonline\nPitanje, koje se često postavlja je, da li postoje neke reči, koje čine osnovni vokabular engleskog jezika. Odgovor je – da. Postoje nekoliko vrsta grupisanja reči, koje čine bazu za dalje učenje i engleskog kao maternjeg jezika kao i učenje engleskog kao stranog jezika.\n– Šta su to Sight words\nSight words su one reči, koje se moraju prepoznati automatski od strane osobe, koja čita tekst po principu the whole-word approach, razumevanja reči bez prepoznavanja pravila, koje važe za pravopis i čitanje engleskog jezika.\nPostoji razrađen sistem u školstvu engleskog govornog područja, gde su po uzrastima napravljene liste reči, koje se moraju savladati po navedenom principu (isti sistem se može primeniti i kod učenja engleskog kao stranog jezika).\n– Koje reči se nazivaju Dolch Words\nOvaj sistem učenja je razradio Edward William Dolch, objavivši u svom poznatom delu Problems in Reading,1948, listu od 220 reči, koje se najčešće koriste u knjigama dečijeg uzrasta. Dodata je i lista od 95 najčešće korišćenih imenica. Predviđeno je da deca u prvih par godina šlolovanja savladaju ove dve liste, dok je za kompletni spelling potrebno mnogo više vremena.\nSve je više metoda za učenje engleskog jezika, koje ubacuju ove liste u svoje programe na početnom nivou. U svakom slučaju, nakon što ove reču uđu u nečiji redovan vokabular, mogućnost čitanja i razumevanja nepoznatog teksta se izuzetno poboljšava.\nNemačka reč kič – Kitsch i prezimena na – ič (ić)\nNemački jezik, nivoi znanja i kursevi u Beogradu


Obnova Notr Dama počinje u januaru 2021. godine\n25/06/2020, 23:59 Notr Dam\nUblažavanje mjera koje su u Francuskoj bile uvedene zbog pandemije virusa korona omogućilo je nastavak radova na voljenoj pariskoj katedrali Notr Dam, čija bi obnova, kako je najavljeno, trebalo da počne u januaru 2021. godine.\nKako javljaju francuski mediji, 8. juna nastavljen je komplikovan proces uklanjanja skela koje se nalaze na jednom dijelu ove gotske građevine. One nisu skinute poslije požara koji ju je zahvatio u aprilu prošle godine, niti je to učinjeno tokom prethodnih mjeseci, mada je bilo planirano, upravo zbog zdravstvene situacije koja je nastupila širom svijeta i zbog koje nije bilo bezbjedno da stručnjaci pristupe tom složenom poduhvatu. Riječ je o tonama metalnih šipki, mnoge su stopljene uslijed previsokih temperatura nastalih tokom višesatnog trajanja vatrene stihije koju su vatrogasci uspjeli da obuzdaju.\nInače, Parižanima i svima koji se u Parizu nalaze od kraja maja (prvi put od kada je požar ugašen) omogućeno je da priđu bliže ovoj crkvi budući da su tada uklonjene metalne barijere oko trga koji se nalazi ispred njenog pročelja, a što su mnogi doživjeli veoma emotivno.\nFotografija, izvor: EPA-EFE/Ian Langsdon


Na sednici od 8. 11. 2018. godine Izvršni odbor Narodne banke Srbije odlučio je da referentnu kamatnu stopu zadrži na nivou od 3,0%.\nInflatorni pritisci ostali su niski i u uslovima snažnog privrednog rasta. Inflacija je nastavila da se kreće u granicama cilja i u septembru je iznosila 2,1%. I prema novembarskoj centralnoj projekciji, međugodišnja inflacija ostaće niska i stabilna u granicama cilja (3,0 ± 1,5%) do kraja perioda projekcije, tj. u naredne dve godine. U srednjem roku kretanje inflacije biće, pre svega, opredeljeno postepenim rastom agregatne tražnje. Održavanje postignute cenovne stabilnosti u narednom periodu očekuju i finansijski sektor i privreda, o čemu svedoče njihova inflaciona očekivanja usidrena oko cilja od 3% i za godinu, i za dve godine unapred.\nIzvršni odbor je ocenio da efekti prethodnog ublažavanja monetarne politike doprinose ubrzanju privrednog rasta, koji je u dosadašnjem toku godine rastao po najvišoj stopi u poslednjih deset godina i iznosio 4,5% međugodišnje. Visok doprinos privrednom rastu potiče od investicija, koje će i u narednom periodu omogućiti nastavak rasta izvoza prerađivačke industrije. Rast investicija podržan je i povoljnim uslovima finansiranja i rastom kreditne aktivnosti. Takođe, neto priliv stranih direktnih investicija, koji više nego u punoj meri pokriva deficit tekućeg računa platnog bilansa, pozitivno utiče na rast izvoza i smanjenje spoljne neravnoteže u srednjem roku.\nIzvršni odbor smatra da je opreznost u vođenju monetarne politike i dalje potrebna, pre svega zbog dešavanja u međunarodnom okruženju. Svetska cena nafte je volatilna, tako da je njeno kretanje i u narednom periodu neizvesno, pri čemu se, prema fjučersima, očekuje stabilizacija do kraja 2018, a zatim i nešto niži nivo do kraja 2019. godine. U najvećoj meri zbog više cene nafte na svetskom tržištu, ove godine je nešto viša i inflacija u međunarodnom okruženju. Takođe, do kraja godine očekuje se dalje povećanje referentne kamatne stope Sistema federalnih rezervi SAD i završetak programa kvantitativnog popuštanja Evropske centralne banke, što bi moglo da se odrazi na tokove kapitala prema zemljama u usponu. Pored toga, rast protekcionizma u međunarodnoj trgovini uticao je na povećanu neizvesnost na međunarodnom finansijskom tržištu, što bi takođe moglo da se odrazi na manju spremnost investitora za ulaganja. Ipak, Izvršni odbor ističe da je otpornost naše privrede na eventualne negativne uticaje iz međunarodnog okruženja povećana zahvaljujući povoljnijim makroekonomskim pokazateljima i izgledima za naredni period.\nU narednom tekstu dati su podaci za navedene kamatne stope na bazi referentne kamatne stope u toku 2018. godine.\nPrema odredbama Zakona o zateznoj kamati („Sl. glasnik RS”, broj 119/2012), na iznos duga koji glasi u dinarima stopa zatezne kamate utvrđuje se na godišnjem nivou, u visini referentne kamatne stope Narodne banke Srbije uvećane za osam procentnih poena (član 3. Zakona). Na osnovu ove odredbe i nepromenjenog iznosa referentne kamatne stope od 3,00% zatezna kamata je utvrđena u visini od 11,00% (3,00 + 8,0). Kretanje zatezne kamate u 2018. godini dato je u narednoj tabeli:\nPeriod primene Zatezna kamata\nod 1. 1. 2018. do 14. 3. 2018. 11,50%\nod 15. 3. 2018. do 12. 4. 2018. 11,25%\nod 13. 4. 2018. 11,00%\nKamata za neblagovremeno plaćene javne prihode i eskontna stopa\nPrema članu 75. stav 1. Zakona o poreskom postupku i poreskoj administraciji („Sl. glasnik RS”, br. 80/2002… 108/2016), kamata za neblagovremeno plaćene javne prihode izračunava se tako što se referentna kamatna stopa Narodne banke Srbije uveća za deset procentnih poena.\nPrimenjuje se za period Referentna kamatna stopa\n– na godišnjem nivou – Kamata za neblagovremeno plaćene javne prihode\n– na godišnjem nivou – Eskontna stopa NBS (100% referentne kamatne stope)\nod 1. 1. 2018. do 13. 3. 2018. 3,50% 13,50% 3,50%\nod 14. 3. 2018. do 11. 4. 2018. 3,25% 13,25% 3,25%\nod 12. 4. 2018. 3,00% 13,00% 3,00%\nNaredna sednica Izvršnog odbora NBS, na kojoj će se odlučivati o referentnoj kamatnoj stopi, biće održana 6. decembra 2018. godine.


Postavio Yucom - 05/11/2020 Solidarno za prava svih, Vesti\nKomitet pravnika za ljudska prava – YUCOM predstavlja Vam prvu interaktivnu mapu napada i pritisaka na organizacije, neformalne grupe i pojedince u Srbiji, koji na različite načine staju u zaštitu ljudskih prava.\nZajedno sa partnerima, Beogradskim centom za bezbednosnu politiku i UG Narodni parlament, pokrećemo platformu “Solidarno za prava svih” koja će beležiti sve vrste napada, poput fizičkih napada na lica i imovinu, pretnji, napade putem sredstava elektronske komunikacije, kao i pravnih radnje koje se mogu smatrati pritiskom (npr. pokretanje postupka pred sudom, učestali inspekcijski nadzor itd.), počevši od 1. januara 2020. godine.\nMapa će biti redovno ažurirana stoga pozivamo sve zainteresovane aktere da prijavljuju slučajeve. Ukoliko žrtva želi da prijavi napad bez otkrivanja ličnih podataka, podaci će biti registrovani u bazi, dok će široj javnosti biti dostupni u anononimizovanom obliku. U prilogu Vam dostavljamo informaciju o platformi i kratak presek stanja na osnovu zabeleženih slučajeva.\nSlučaj možete prijaviti u skladu sa uputstvima u delu Kontakt. Za sve dodatne informacije i pitanja možete da nas kontaktirate putem e-mail: office@yucom.org.rs.


Haški optuženik pušten na zimsko ferije\nHaškom optuženika, bivšem ratnom ministru unutarnjih poslova Republike Srpske Mići Stanišiću odobreno je privremeno puštanje na slobodu tokom zimske stanke u radu Haškog suda (ICTY), saopšteno je u ponedjeljak iz toga suda.\nPpredsjedavajući sudija Burtona Halla navodi da Stanišić mora biti vraćen u Haag prije 15. januara 2010. godine.\nStanišićeva obrana je podnijela zahtjev za njegovo privremeno puštanje na slobodu 30. novembra, a 1. decembra dostavila i potrebne garancije Vlada Srbije uz izjavu da će Mićo Stanišić bude li pušten na privremenu slobodu, te dane provesti na teritoriji Srbije.\nMići Stanišiću i bivšem načelniku regionalne policije u Banjoj Luci Stojanu Župljaninu, optuženima za zločine nad nesrbima u Bosni i Hercegovini tokom 1992. godine, suđenje je počelo 14. septembra ove godine pred ICTY-em.\nStanišić i Župljanin optuženi su za ubojstva, progon, mučenje i istrebljenje Bošnjaka i Hrvata u BiH od aprila do decembra 1992. godine.


PROGNOZA SVETSKE BANKE: PRIVREDNI RAST SRBIJE 4,5% U 2022.\nSvetska banka je u januarskom Izveštaju o svetskim ekonomskim izgledima zadržala oktobarske prognoze privrednog rasta Srbije na 4,5 odsto za 2022. godinu i na 4,0 odsto za 2023. Takođe, ova međunarodna finansijska institucija, ostala je pri istoj jesenjoj proceni rasta bruto domaćeg proizvoda Srbije u 2021.godini od 6,0 odsto.\nU januarskim prognozama Svetske banke nema pojedinačnih poglavlja o ekonomskim prilikama po zemljama.\nKako se navodi, predviđen je umereni rast Zapadnog Balkana od 4,1 odsto u tekućoj i od 3,8 odsto u 2023.godini.\nEkonomski oporavak u regionu izgubiće zamah kako budu slabili efekti eksternih podsticaja i zbog podrivanja poverenja usled rastućih političkih neizvesnosti, posebno u Bosni Hercegovini, navodi se u izveštaju.\nOčekuje se da će region ipak imati koristi od nedavno usvojenog Ekonomskog i investicionog plana EU za Zapadni Balkan, koji će mobilisati sredstva za podršku konkurentnosti, inkluzivnom rastu, kao i zelenoj i digitalnoj tranziciji.\nU izveštaju se navodi da svetska privreda posle snažnog oporavka u 2021. godini ulazi u izrazito usporavanje zbog pretnji od novih sojeva kovida 19, rasta inflacije, dugova i nejednakost u prihodima koje bi mogle da ugroze oporavak ekonomija u usponu zemalja u razvoju.\nPredviđanja su da će globalni rast usporiti sa prošlogodišnjih 5,5 odsto na 4,1 u 2022, i na 3,2 odsto u 2023, pošto će se nagomilana tražnja, koja je bila sputana u jeku pandemije, raspršiti i jer će se mere fiskalne i monetarne podrške ukidati širom sveta, prenosi RTS.